Lebih 5 Bulan Hilang, Sajat Akhirnya Ditahan Di Bangkok

Selepas hampir 5 bulan menghilangkan diri, akhirnya usahawan kosmetik Sajat atau nama sebenarnya Muhammad Sajjad Kamaruz Zaman dilaporkan sudah ditahan pihak imigresen Thailand 8 September lalu.

Sajat ditahan oleh pihak berkuasa negara itu selepas mendapat maklumat mengenai keberadaan usahawan kosmetik di Bangkok, Thailand daripada pihak berkuasa Malaysia.

Sumber berkata, Sajat ditahan di sebuah kondominium mewah di Bangkok bersama seorang lelaki berperwatakan wanita warga Thailand ketika serbuan.

Bagaimanapun, Sajat dibebaskan pada 10 September lalu dengan jaminan sebanyak AS$2,000 (RM8,343) dan diikat jamin oleh kenalannya dikenali sebagai Misha.

Namun, Sajat dikatakan perlu hadir ke pejabat imigresen Thailand setiap 14 hari. Sumber memaklumkan, Sajat masih berlindung di kondominium mewah di tengah ibu kota Bangkok itu.

Difahamkan, pihak berkuasa Malaysia sedang berunding dengan kerajaan Thailand untuk membawa pulang Sajat pulang namun agak sukar kerana melibatkan campur tangan pihak antarabangsa serta pertubuhan tertentu yang menghalangnya.

Malah, Sajat juga didakwa edang memohon perlindungan dan kebenaran untuk berpindah ke Australia.

Sementara itu, Sajat dipercayai memakai purdah dan niqab sebagai taktik untuk meloloskan diri ke Thailand yang dibantu oleh seorang lelaki serta membayar sebanyak RM20,000 untuk selamat tiba di Bangkok.

“Nur Sajat yang ketika itu sedang bersembunyi di Lembah Klang mula mencari jalan untuk keluar ke negara ini. Dia kemudiannya diperkenalkan kepada seorang lelaki yang mahir dengan selok-belok di kawasan sempadan sebelum bersetuju membayar RM20,000 sehingga selamat tiba di Bangkok.

“Lelaki ini dipercayai mempunyai dua kerakyatan iaitu Malaysia dan Thailand. Siasatan lanjut sedang dilakukan,” katanya.

Sajat dikatakan dibawa menaiki sebuah kenderaan dari Lembah Klang ke Lebuhraya Utara Selatan (Plus) sebelum dibawa ke Padang Besar, Perlis.


Pelawak Popular Didakwa Ceroboh Rumah Bekas Teman Wanita

Memetik laporan Kosmo! seorang wanita membuat laporan polis mendakwa bekas teman lelakinya yang juga pelawak popular menceroboh kediamannya di sebuah kondominium di Petaling Jaya, kelmarin.

Menurut sumber, wanita berusia 28 tahun itu mendakwa kejadian berlaku sekitar pukul 7.30 malam ketika dia berada di rumah seorang diri dan pelawak berkenaan masuk kerumahnya yang tidak berkunci.

“Pelawak tersebut didakwa masuk ke rumah wanita itu yang tidak berkunci selepas pembantu rumahnya keluar lalu menyelongkar barang-barang rumah seperti mencari sesuatu.

“Tindakan itu menyebabkan wanita terbabit berasa tidak selesa dan terancam lalu menghalau pelawak itu keluar dari rumahnya

“Wanita itu mendakwa pelawak tersebut bertindak demikian kerana mengesyakinya membawa balik lelaki lain di rumah berkenaan,” kata sumber.

Sumber berkata, berlaku pertengkaran antara kedua mereka sehingga ditegur oleh jiran yang terdengar bunyi bising sebelum pelawak itu beredar.

Ketua Polis Daerah Petaling Jaya, Asisten Komisioner Mohamad Fakhrudin Abdul Hamid mengesahkan ada menerima laporan daripada wanita tersebut semalam. Namun, kedua-dua mereka tidak mahu memanjangkan kes tersebut dan memilih jalan untuk berdamai.

Terdahulu, wanita tersebut ada memuat naik gambar pelawak berkenaan di IG Story sambil meluahkan rasa rimas serta mendakwa masih diganggu oleh lelaki berkenaan.


“Yusuf Terima Seadanya Walaupun Saya Lebih Tua Daripada Dia”

Selamat bergelar isteri kepada pelakon Yusuf Bahrin, penyanyi Zizi Kirana berkata dia tertarik dengan sikap suaminya yang sopan santun dan matang.

Ujarnya, meskipun perbezaan umur tujuh tahun namun ia tidak menjadi halangan untuk mereka mendirikan rumah tangga. Kata Zizi lagi, mereka hanya berkenalan selama dua bulan dan bertunang pada Ogos lalu.

“Kami hanya berkenalan selama dua bulan dan alhamdulillah, semuanya dipermudahkan. Tarikh 29 Ogos lalu kami bertunang secara virtual. Saya senang dengan Yusuf kerana dia lelaki yang sopan dan matang berbanding usianya.

“Yusuf menerima saya seadanya walaupun saya lebih tua daripada dia. Saya tak rasa kekok dan janggal dengan Yusuf biarpun dia lebih muda. Lagipun saya kan suka lelaki yang lebih muda, saya suka ‘anak ikan’,” seloroh Zizi.

Ditanya mengenai perancangan menimang cahaya mata, Yusuf berkata menyerahkan segalanya kepada ketentuan takdir. Ujarnya, dia terpikat dengan sikap Zizi yang lemah lembut dan bersahaja.

“Soal anak, kami tak meletakkan sebarang sasaran. Kalau ada rezeki untuk menimang cahaya mata dalam masa terdekat, kami terima. Kami serahkan kepada Allah saja.

“Saya suka perwatakan Zizi yang sangat bersahaja. Perkara itu membuatkan saya terpikat. Zizi juga seorang yang baik hati dan menghormati orang tua. Cara dia cakap dengan saya pun sangat lembut. Tapi, bila cakap dengan kawan-kawan, caranya macam gangster pula,” katanya.

Zizi selamat diijabkabulkan dengan Yusuf di Masjid Usamah bin Zaid, Wangsa Maju, di sini pada jam 10.40 pagi tadi.


Nadia Brian Doa Jumpa Lelaki Baik, Boleh Bimbing Ke Jalan Allah

Meskipun pernah berdepan kegagalan rumah tangga sebelum ini namun ia tidak menutup hari pelakon Nadia Brian untuk bergelar isteri lagi.

Menurut Nadia, dia sentiasa berharap dipertemukan dengan seorang lelaki yang baik pada tahun hadapan. Ujarnya, dia tidak pernah menyesal dengan perkahwinan tidak menjadi sebelum ini.

“Kalau ditanya apakah yang saya inginkan untuk 2022 ini, selain mengharapkan kerjaya yang lebih baik, saya juga berdoa Allah akan pertemukan saya dengan seseorang sebab saya masih ada perasaan untuk mendirikan rumah tangga.

“Saya tak pernah menyesal pun dengan rumah tangga sebelum ini yang tak menjadi. Tak pernah tutup pintu hati malah selalu berdoa agar Allah pertemukan saya dengan jodoh yang baik dan mahu hubungan berkekalan,” katanya.

Berkongsikan ciri-ciri lelaki yang dicari, Nadia berkata dia mahu pasangan yang boleh membimbing dirinya ke jalan Allah dan paling penting serasi dengan dirinya.

“Saya tidaklah letakkan ciri-ciri khas sebab masa akan datang kita tak tahu apa yang akan berlaku.

“Saya mahu seseorang yang boleh bawa saya ke jalan Allah dan paling penting boleh serasi dengan saya. Saya harap peminat semua dapat doakan,” katanya.

Terdahulu, Nadia pernah berkahwin dengan ahli perniagaan Muizz Nasruddin pada November 2018 namun bercerai pada April 2021.


Sharnaaz Ahmad Dah Putus Dengan Azira Shafinaz?

Baru-baru ini, pelakon Sharnaaz Ahmad ada berkongsikan IG Live bersama rakan artis yang lain iaitu Shukri Yahaya, Hairul Azreen dan Zizan Razak.

Namun, ketika siaran tersebut apa yang menjadi perhatian ramai tiba-tiba sahaja muncul dakwaan Sharnaaz kini sedang ‘mengorat’ pelakon Fify Azmi.

Di ruangan komen IG Live tersebut, rata-rata peminat meninggalkan komen menyebut nama Fify malah pelakon wanita itu turut dikatakan sedang menonton Live tersebut.

Meskipun Sharnaaz tidak menyebut nama mana-mana selebriti, mamun peminat seolah sudah dapat menekanya.

Sementara itu, menerusi Instagra Fify, pelakon itu memuat naik gambar dirinya serta kapsyen seolah memberi bayangan mengenai dakwaan tersebut.

Susulan dakwaan tersebut, ramai peminat tertanya-tanya mengenai gosip Sharnaaz yang kononnya bercinta dengan penyanyi dan pelakon Azira Shafinaz.

Jika benar mereka menjalin hubungan cinta kami doakan yang baik-baik sahaja dan semoga berkekalan hingga ke jinjang pelamin.


Wawa Zainal Tak Manjakan Anak Dengan Wang Ringgit

Pelakon Wawa Zainal berkata dia tidak pernah memanjakan anak-anak dengan wang ringgit malah membenarkan anak keduanya, Hayla Maghfirahtul Adzkiyaa Suhairil untuk menceburi bidang lakonan.

Menurut Wawa, jika anak-anaknya inginkan duit lebih mereka perlu bekerja keras. Ujarnya, dia dan suami, Aeril Zafrel tidak pernah biasakan anak untuk dapat apa yang dimahukan.

“Kami (dia dan Aeril) tak pernah manjakan anak. Kalau mereka nak sesuatu nak beli itu ini, kami tak pernah biasakan apatah lagi menjanjikan, senang-senang dapat segala-galanya. Kalau dia nak, dalam sebulan, saya akan bagi peruntukan RM100.

“Kalau dia rasa tak cukup, saya cakap cari duit sendiri. Hayla pun terfikir nak berlakon sebab neneknya selalu bergurau cakap pergilah berlakon nanti bagi nenek duit sikit, bergurau macam itu,” katanya.

Dalam pada itu, Wawa berkata projek lakonan sulung anaknya itu masih belum muktamad lagi kerana memikirkan bakat Hayla perlulah diasah terlebih dahulu.

“Projek lakonan yang dia mungkin terlibat masih belum muktamad. Saya tak nak menyusahkan kru dan pelakon-pelakon lain di set penggambaran.

“Kalau bakatnya boleh diasah, mengapa tidak. Sebulan sebelum penggambaran, saya akan panggil ‘acting coach’. Kalau lepas itu dia okey, silakan. Kalau rasa tak boleh, kita tarik diri,” ujarnya.

Sebelum ini, menerusi satu perkongsian Wawa berkata Hayla akan terlibat dalam satu drama bergandingan dengan pelakon Syukri Yahaya, Nabila Huda, Amerul Affendi dan Adlin Aman Ramli.

Kata Wawa lagi, Hayla sanggup bersengkang mata meneruskan sesi penggambaran dari pagi sehingga malam, semata-mata mahu mengumpul duit poket sendiri bagi membeli aksesori Toca Boca.


Uqasha Senrose Risau Gemuk, Kuat Makan Jajan

Bakal bergelar raja sehari, pelakon Uqasha Senrose akui bimbang mengenai berat badannya yang naik kerana tabiatnya yang suka makan makanan ringan.

Uqasha berkata dia sudah lama teringin untuk makan manisan yang dijual peniaga dalam dalam talian, namun bimbang memikirkan berat badannya yang sukar untuk diturunkan.

“Sebenarnya dah lama dah craving (mengidam) nak makan benda ni, tapi duk fikir-fikir takut naik badan.

“Sudahlah tak berapa lama dah kan (tarikh nikah), nak turunkan berat badan susah pula kan. Tapi tak mengapalah, tak boleh tahan kena juga cuba. Saya tak akan makan banyak-banyak, cuma untuk lepas gian sahaja orang cakap,” katanya di Insta Story.

Dalam pada itu, menerusi entri tersebut Uqasha turut berjanji untuk tidak makan lebih daripada dua sudu dan hanya ingin melepaskan keinginan sahaja.

Bertunang pada 4 April lalu, sehingga kini Uqasha dan Kamal Adli belum lagi mengumumkan tarikh untuk melangsungkan pernikahan mereka.


Zizi Kirana Sah Bergelar Isteri Yusuf Bahrin

Tahniah diucapkan kepada penyanyi Zizi Kirana yang sah bergelar isteri kepada pelakon Yusuf Bahrin dengan sekali lafaz kira-kira jam 10.40 pagi di Masjid Usamah Bin Zaid, Wangsa Maju.

Pasangan itu dinikahkan oleh Imam Masjid Usamah Bin Zaid, Mushidi Abd Hamid berwakil walikan bapa Zizi sendiri, Mad Tahil.

Pada majlis tersebut, Zizi mernima mas kahwin senaskah Al-Quran, sebentuk cincin dan seutas gelang, manakala wang hantaran pula tidak didedahkan.

Meluahkan rasa syukur majlis nikah berjalan dengan lancar, Zizi berkata mereka mendapat tarikh nikah disaat akhir namun semuanya dipermudahkan.

“Alhamdulillah syukur semuanya berjalan lancar, kalau nak tahu hari Jumaat lepas baru kami dapat tarikh dan lokasi nikah.

“Semuanya dilakukan saat-saat akhir. Syukur pernikahan kami ini dipermudahkan, doa semoga perkahwinan ini diberkati dan kekal sampai ke Jannah,” katanya.

Dalam pada itu, Zizi berkata dia dan Yusuf merancang untuk mengadakan dua majlis reseps di Sabah dan Melaka pada Disember depan.


Shuib Mahu Berehat Dari Dunia Seni

Kini bergelar bapa tunggal kepada empat cahaya mata, pelawak Shuib Sepahtu berkata dia mahu berehat seketika daripada dunia seni untuk memberi tumpuan kepada anak bongsunya, Ayash Affan.

Menurut Shuib, sejak Ayash pulang rutin hariannya kini berubah apatah lagi perlu menyesuaikan diri dengan tanggunghawab sebagai bapa tunggal.

“Sekarang, semuanya berubah termasuklah jadual harian saya termasuklah selepas Ayash Affan pulang ke rumah dan dia memerlukan penjagaan rapi memandangkan masih dalam tempoh pramatang.

“Berehat yang saya maksudnya bukannya berhenti tetapi tidak terlibat dengan sebarang program buat sementara waktu,” katanya.

Dalam pada itu, Shuib sempat berseloroh akui pelik apabila dirinya kini bergelar bapa tunggal. Ujarnya lagi, buat masa ini dia mahu memberi fokus kepada anak-anak terlebih dahulu.

“Pelik pula dengan gelaran tersebut tetapi inilah yang saya jalani. Penggantungan anak-anak sekarang sudah beralih 100 peratus kepada saya sejak ibu mereka meninggal dunia.

“Jadi, untuk laksanakan semua ini, ada baiknya saya fokus dulu dengan keadaan di rumah bagi memastikan kehidupan dan pelajaran anak-anak terjaga,” katanya.

Shuib kini menjaga empat orang cahaya mata iaitu Uwais Alqarni, 10, Dzahira Talita Zahra, 8, Ariq Matin, 6 dan Ayash selepas pemergiaan isteri tercinta Allahyarham Siti Sarah pada 9 Ogos lalu.


“Tak Faham Artis Antivaksin, Cucuk Dagu, Cucuk Dada Boleh Pula”

Penyanyi Datuk Hattan meluahkan rasa bingung dengan tanggapan segelintir selebriti yang menolak untuk mengambil vaksin Covid-19.

Memuat naik status di Facebook miliknya, Hattan turut hairan mengapa ada yang menolak vaksin namun sanggup ‘dicucuk’ macam-macam pada tubuh demi kecantikan.

BACA: Tak Mahu Cakap Belakang, Hattan Terus Tegur Jika Artis Buat Silap

Perkongsian Hattan itu mendapat pelbagai reaksi daripada pengikutnya yang terhibur serta menyokong status penyanyi itu.

Namun, ada yang kurang senang dengan perkongsian tersebut dengan mengatakan ianya adalah hak masing-masing sama ada untuk mengambil atau menolak vaksin.


Yusuf Bahrin, Zizi Kirana Dikhabarkan Nikah Bulan Depan

Penyanyi Zizi Kirana dikhabarkan bakal menamatkan zaman bujangnya dengan pelakon Yusuf Bahrin dijadualkan pada bulan depan.

Memetik mStar Online, sumber mendedahkan pasangan itu telah pun menghantar dokumen ke pejabar agama untuk urusan pernikahan dan sedang menunggu tarikh.

“Mereka telah menghantar dokumen ke pejabar agama untuk urusan nikah. Sekarang tengah tunggu tarikh saja. Mungkin bulan depan (nikah),” kata sumber.

Malah, Yusuf juga dikatakan telah menyusun jadual penggambarannya agar tidak bertembung dengan majlis pernikahan tersebut.

Bagaimanapun, portal itu melaporkan usaha untuk mendapatkan pengesahan mengenai itu masih tiada jawapan apabila Zizi dan Yusuf tidak menjawab panggilan atau pun mesej.

Terdahulu, kecoh panggilan sayang pelakon Yusuf Bahrin kepada penyanyi Zizi Kirana di IG Live baru-baru ini sekaligus menimbulkan tanda tanya netizen.

Zizi menjelaskan mereka kini berada dalam fasa berkawan baik, namun dia tidak menolak andai mereka bertemu jodoh.


Reda Tiada Jodoh, Iqbal Putus Asa Kahwini DSV?

Sejak minggu lalu hangat diperkatakan mengenai jutawan kosmetik, Datuk Seri Vida yang dikhabarkan bakal mendirikan rumah tangga dengan bekas pembantu peribadinya, Ahmad Iqbal Zulkifli.

Bagaimanapun, perkahwinan itu tidak dipersetujui oleh Cik B. Terbaru, Iqbal reda sekiranya tidak bertemu jodoh serta tidak akan berkeras lagi untuk menjadikan Vida sebagai isterinya.

BACA: Iqbal Dedah DSV Menangis Tak Makan, Fikir Tentang Cik B

Kata Iqbal, dia perlu menghormati perasaan Cik B dan Kacak serta menjaga maruahnya kerana selama ini dia yang bertahun-tahun memperjuangkan untuk berkahwin.

Ujar Iqbal lagi, dia masih mempunyai perasaan cinta terhadap Vida namun dia bimbang adakah Vida sanggup bersamanya disaat dia jatuh mahupun ketika sakit.

Dalam pada itu, Iqbal turut memohon maaf di atas kisah cinta mereka yang tular di media sosial sehingga berlarutan sejak sebulan lalu.


Fara Salleh Rimas Masih Diganggu Shuk?

Sebelum ini hangat diperkatakan mengenai kemelut rumah tangga pelakon dan pelawak Shuk Sahar disebabkan orang ketiga dikenali sebagai Fara Salleh.

Bagaimanapun, Shuk sudah pun memohon maaf dan berjanji akan melakukan yang terbaik buat keluarganya untuk menebus kesalahan tersebut. Malah, difahamkan, baru-baru ini Shuk sedang mengikuti tabligh.

BACA: “Aku Dah Lari Jauh, Kau Datang Balik Siap Kata Nak Kahwin” – Fara Salleh

Terbaru, menerusi satu perkongsian di IG Story Fara meluahkan rasa rimas kerana masih lagi diganggu oleh seorang lelaki yang tidak berhenti mencarinya.

Tidak menyebut nama individu berkenaan, namun Fara ada mengatakan lelaki tersebut pergi tabligh seolah merujuk kepada Shuk yang juga baru-baru ini turut mengikuti jemaah berkenaan

Menerusi perkongsian tersebut, Fara turut memuat naik gambar memaparkan bahagian belakang badan individu tersebut.

Bagaimanapun, Fara sudah pun memadam perkongsian berkenaan selepas beberapa minit memuat naik gambar tersebut.


Pengusaha Mikro Dan Kecil Kayu Kayan & Perabot Terjejas COVID-19 Dibantu PEKA

Pengusaha mikro dan kecil Kayu Kayan & Perabot yang terjejas COVID-19 kini boleh menghela nafas lega selepas bakal dibantu Persatuan Pengusaha Kayu-Kayan dan Perabot Bumiputra Malaysia (PEKA).

Sebanyak enam teras digariskan PEKA dalam usaha membantu pengusaha mikro serta kecil mendepani cabaran pasca pandemik COVID-19.

Keenam-enam teras berkenaan dibuat berpaksikan elemen pendigitalan sebagai rangkuman utama, selain mengetengahkan perancangan bersesuaian keadaan ekonomi ketika pandemik atau peralihan ke fasa endemik COVID-19.

Presiden PEKA, Hanafee Yusoff, berkata enam teras berkenaan disediakan melalui maklum balas diterima daripada ahli persatuan itu sejak Perintah Kawalan Pergerakan (PKP) dikuatkuasakan kerajaan bagi membendung penularan virus SARS-CoV-2.

Menyedari keadaan itu, jelas Hanafee, beberapa rancangan dan program disediakan PEKA bagi membantu membangunkan semula pengusaha kayu kayan dan perabot Bumiputera yang bernaung di bawah persatuan berkenaan.

“Menerusi teras pertama, PEKA menyediakan kaji selidik bagi mengumpul dan membangunkan data dan maklumat kerana sebelum ini tiada program atau kaedah yang disediakan bagi mendapatkan data secara berkala dan terus.

“Kita sediakan sedikit bajet untuk menyediakan platform digital bagi memudahkan ahli memberi input secara dalam talian dan terkini, selain ia membolehkan perbincangan dari semasa ke semasa dilakukan kedua-dua pihak.

Bagi menyediakan dan membangunkan platform secara digital, PEKA menjalinkan kerjasama bersama Universiti Malaysia Kelantan yang mana dalam proses penyiapan,” katanya pada sesi temubual secara maya, baru-baru ini.

Hanafee berkata, pembangunan program bagi pendigitalan produk kepada syarikat bertakrif mikro dan kecil pula akan dilaksanakan di dalam teras kedua.

“Pendigitalan produk amat penting bagi syarikat bertakrif mikro. Mereka ada produk tetapi kebanyakan bagi pasaran tempatan dan ‘make to order’, selain tiada katalog sewajarnya serta produk digital untuk memudahkan proses memasuki pasaran menggunakan media sosial.

“PEKA juga menyediakan program RENOMATE iaitu platform dalam talian sebagai teras ketiga, selain menjalinkan kerjasama dengan beberapa agensi termasuklah Angkatan Koperasi Kebangsaan Malaysia Berhad (ANGKASA) bagi menyediakan ‘market base’ dan Persatuan Perindustrian Perabot dan Kayu Kayan Pulau Pinang (PFTIA) bagi menyediakan ‘supply base’, kepakaran dan sebagainya.

“PEKA juga akan terus berbincang dengan beberapa lagi persatuan untuk menjadikan platform RENOMATE ini merangkumi keseluruhan ekosistem perniagaan dalam industri perkayuan Malaysia,” katanya.

Memperincikan teras keempat, beliau berkata, PEKA menyediakan pengusaha yang berpengalaman mengeksport produk ke luar negara dengan kerjasama pereka bentuk bagi mengendalikan program pembangunan produk iaitu CEMP 2.0.

Katanya, ia akan memfokuskan kaedah terkini bagi menembusi pasaran dalam talian, selain bakal membangunkan usahawan untuk mereka bentuk ke arah produk ‘flatpack’ bagi memudahkan urusan pengangkutan, sekali gus mengurangkan kos.

“PEKA juga telah mengadakan program kerjasama dengan Majlis Kayu-Kayan Malaysia (MTC) bagi membantu pengusaha mengembangkan perniagaan atas talian. Kita bantu pengusaha dengan menyediakan kursus menggunakan media sosial dalam tempoh empat bulan.

“Kita akan bantu menembusi sesetengah pasaran dan cuba mendapatkan market menggunakan media sosial,” katanya.

Mengulas lanjut, Hanafee berkata, PEKA turut meneliti produk yang menjadi kepakaran kepada pengusaha Bumiputera tetapi kurang diketengahkan. Oleh itu PEKA menyediakan satu program dalam teras keenam iaitu Program Pemasaran dan Promosi Nilai Tambah (HiVA).

“PEKA juga akan menggunapakai teknologi yang akan memainkan peranan besar bagi memperbaiki aktiviti dan kualiti penghasilan produk sedia ada, menggunakan beberapa teknik antaranya kawalan berangka terkomputer (CNC) dan laser.

“Penggunaan teknik ini membolehkan pengusaha kita menembusi segmen pasaran lebih luas, berbanding hanya bergantung kepada cara pembuatan secara tradisional bagi menghasilkan sesuatu produk. Selain itu, kita cuba untuk menambah nilai produk bagi mendapatkan margin dan jualan lebih besar,” katanya.


Rupanya Ini Yang Farah Nabilah Lakukan Pada Si Kecilnya Setiap Kali Tukar Lampin!

Siapa jer yang tak kenal dengan pelakon popular Farah Nabilah, yang pernah membintangi salah satu drama kegemaran ramai iaitu Mr Grey.

Dalam asyik kami mengintai media sosialnya banyak juga gambar-gambar menarik yang dikongsikan oleh Farah buat peminat-peminatnya.

Tapi dalam banyak-banyak posting, kami lebih tertarik cara bagaimana Farah melayan si manjanya. Rupanya ini yang buat si manja Farah dan Amirul ni sentiasa ceria. Betul lah orang kata, nak berkahwin tak jadi masalah tapi kena faham juga tanggungjawab sebagai ibu dan bapa.

Bila dah berkahwin of course lah korang nak cahaya mata kan? Bagi korang yang baru bergelar ibu atau bakal menjadi ibu tak lama lagi, lebih baik korang ambil tips yang kami kongsikan ni untuk buatkan si manja korang selesa setiap masa. Yang penting tak merengek dan menangis tanpa punca. Bapa pun kena main peranan tau, jangan asyik tahu rakam telatah si kecil jer!

Urut bayi secara perlahan-lahan dan penuh kasih sayang pada bahagian kaki dan badannya tatkala si kecil mula menangis. Cara itu mungkin boleh meredakan tangisannya.

Kalau si kecil korang menangis, cuba legakan tangisannya dengan menjirus air suam pada badannya. Confirm lepas itu, si kecil korang akan rasa selesa jer, yang penting tak menangis lagi.

Si manja korang pun macam korang lah juga, inginkan perhatian. Jadi bila si manja korang asyik menangis jer, cuba korang luangkan masa bersamanya. Bermain dan berkomunikasi dengan si manja pun dapat memberasang minda baby korang. Jangan asyik dengan telefon jer!

Ini satu tanda yang mudah untuk korang perhatikan pada si manja korang. Cuba bedungkan dan tengok sama ada dia meraung atau tidak. Kalau meraung, kemungkinan besar bayi korang adalah high need baby.

Kebanyakan bayi suka dibedung kerana ia memberi rasa selesa dan selamat, seolah-olah dipeluk, seperti ketika dalam rahim ibu dulu. Tapi tidak bagi high need baby kerana mereka lebih suka buat gaya bebas!

Korang kan semua benda suka tengok apa yang selebriti buat, kali ni jangan tengok sahaja. Wajib tiru sekali apa yang Farah buat pada si manjanya.

Farah sering sapukan Bepanthen Ointment di sekitar buttock bayi setiap kali tukar lampin. Ini semua untuk mengelakkan daripada terjadinya ruam lampin dan juga gatal-gatal di bahagian tersebut.

Korang jangan pula tunggu ruam lampin terjadi baru nak sapukan Bepanthen Ointment ni untuk si manja korang. Sapu jer walaupun korang nampak buttock baby korang dalam elok bersih jer. Tak salah pun mecengah dari awal.

Kalau korang nak tahu, Bepanthen Ointment ni dilengkapi dengan Provitamin B5 yang ternyata mampu memperbaiki kulit bayi. Bukan tu sahaja, Bepanthen Ointment juga mempunyai dual-action yang mampu memberi perlindungan pada kulit bayi yang sensitif serta menyembuhkan ruam lampin, bila korang kerap sapu setiap kali tukar lampin.

Yang paling kami teruja, Bepanthen Ointment juga telah terpilih sebagai cream nappy yang paling terbaik oleh ibu bapa di Malaysia sekaligus mendapat anugerah Parents’ Choice Awards 4 tahun berturut-turut sepanjang tahun 2018 sehingga 2021.

Paling best produk ini hypoallergenic dan tidak mengandungi bahan pengawet tambahan, pewarna atau pewangi yang boleh merengsakan kulit bayi

Jangan tak tahu, Bepanthen Ointment juga selamat digunakan untuk ibu menyusu untuk merawat puting merekah.

Bila korang kerap menggunakan Bepanthen Ointment korang ada banyak masa untuk bermain dengan si manja korang. Yalah bila si manja korang tiada gangguan sudah semestinya dia gembira. Dapatlah korang lihat pelbagai telatah si manja korang nanti.

Jangan risau dengan Bepanthen Ointment korang dapat mencegah ruam lampin. Jadi masalah ruam lampin ni tak akan korang fikir lagi bila korang sering gunakan Bepanthen Ointment.

Jangan tak tahu, tips ni bukan sahaja Farah Nabilah buat untuk si manjanya, influencer Tirawrrr pun buat benda yang sama. Sebab tu korang jarang nampak anak-anak selebriti korang ni dalam keadaan tak selesa. Pernah ke korang tengok selebriti minta tips untuk elakkan ruam lampin? Tak kan?

Jadi tak salah kalau korang follow tips ni. Ingat! Kalau ada anak kecil tu wajib ada Bepanthen Ointment barulah si manja korang akan selesa sepanjang hari, masa tidur mereka pun tak terganggu.

Inilah peluang korang untuk dapatkan Bepanthen Ointment secara PERCUMA! Ala senang jer cara nak sertai #MumsProtectingBums .

2. Kongsikan video “Bepanthen Bummerang” baby korang yang mengoyangkan buttock di Instagram Stories atau Instagram Feed

Untuk ibu-ibu yang bakal menimbang cahaya mata, jangan lupa ikuti tips yang kami berikan. Baru lah baby korang sihat dan ceria selalu. Masa korang dengan si manja pun banyak bila baby ceria selalu. Jangan lupa sertai #MumsProtectingBums dengan si manja korang okey!


Kejutan Hari Jadi Suami, Anzalna Nasir Kini Berhijab

Perkongsian terbaru pelakon Anzalna Nasir menjadi perhatian ramai apabila membuat kejutan istimewa sempena ulang tahun kelahiran suaminya, Hanif Zaki.

Namun ia bukan sahaja kejutan buat suaminya sahaja malah untuuk para peminat apabila pelakon itu mengesahkan dirinya sudah pun berhijab.

Menerusi perkongsian tersebut, Anzalna turut mengucapkan selamat hari lahir buat suaminya serta berharap agar dirinya terus istiqamah untuk berhijab.

Dalam video dikongsikan, Hanif dilihat terkejut dengan penampilan isterinya itu dan terus memeluk serta mencium Anzlan bersama anak mereka.

Rata-rata netizen meluahkan rasa syukur dan sebak dengan penghijrahan Anzalna serta mendoakan agar pelakon itu terus istimqah dalam berhijab.

Terdahulu, ramai selebriti wanita berhijrah dengan mengambil keputusan untuk tampil berhijab sempena Maal Hijrah, antaranya Izara Aishah, Elizad, Betty Rahmad dan Nana Mahazan.


“Saya Boleh Je Spill The Tea Kenapa Tak Nak Mama Kahwin, Tapi…”

Masih berkeras tidak bersetuju dengan rancangan perkahwinan ibunya, Datuk Seri Vida dengan bekas pembantu peribadinya, Ahmad Iqbal, Cik B berkata dia ada sebab tersendiri.

Cik berkata dia boleh sahaja mendedahkan sebab mengapa dia tidak bersetuju namun ia akan menjatuhkan beberapa pihak termasuk ibunya sendiri.

“Tapi kalau saya cakap, boleh jatuhkan semua orang termasuk mama. So better saya diam. Cukup orang tahu saya tetap dengan pendirian saya, itu saja,” tulisnya di IG.

Sebelum ini, Cik B berkata dia takut hilang kasih sayang jika ibunya berkahwin lagi serta dengan kisah perkahwinan terdahulu ibunya yang putus di tengah jalan. Ujarnya, di usia 50 tahun ibunya hanya perlu fikirkan tentang keluarga.

Terdahulu, Vida dan Iqbal dikhabarkan merancang untuk mendirkan rumah tangga pada Disember ini. Namun, Vida bimbang apabila perkahwinan itu tidak dipersetujui Cik B dan mahu membuat solat hajat untuk melembuatkan hati anaknya itu.


Tampil Seksi Bercuti Di Langkawi, Nora Danish Tutup Komen

Semalam, pelakon Nora Danish bersama suami, Nedim Nazri dan anak bongsunya, Ney Ney selamat tiba di Pulau Langkawi untuk bercuti.

Tidak lokek berkongsikan gambar percutiannya, namun imej seksi Nora menimbulkan rasa kurang senang netizen yang dilihat agak mencolok mata.

Mungkin banyak kritikan diterima susulan penampilannya itu, Nora dilihat telah menutup ruangan komen foto dikongsikannya itu.

Namun, beberapa komen pedas dapat dilihat daripada posting sebelum ini dimana ramai mengecam penampilannya itu yang dikatakan tidak sesuai sebagai seorang yang beragama Islam.

Apapun mungkin teguran peminat nampak kasar dan memalukan tapi apa yang dikatakan mereka mungkin sekadar peringatan dan rasa sayang terhadap artis kesayangan mereka.


Jinggo Bangga Anak Bongsu Kini Bergelar CEO

Penerbit dan pengarah, Jinggo akui bangga dengan pencapaian anak bongsunya, Luth Mikhail yang kini bergelar ketua pengawai eksekutif di restoran perusahaannya.

Menerusi satu perkongsian, Jinggo berkata mendidik anak bukanlah perkara yang mudah namun bersyukur kerana segalanya membuahkan hasil.

Dalam pada itu, Jinggo berkata sepanjang 20 tahun dia dan isteri, Sheila Rusly telah berusaha memberikan yang terbaik buat anaknya itu.

“Dah 20 tahun teman dengan sis tengok dia depan mata tapi 2 hari ni terasa benar 20 tahun berlalu bila Luth Mikhail sudah bergelar MR CEO,” tulisnya.

Shiela dan Jinggo telah mendirikan rumah tangga pada 30 Mac 1996 dan dikurniakan dua cahaya mata lelaki iaitu Luth Mikhail serta Uzair Haqimy.


Sumpah! Unik Sangat Koleksi Minions Monsters Ini, Terjah myNEWS Sekarang

Siapa sahaja yang tidak suka karakter Minions dalam movie Despicable Me ini kan? Bukan hanya bentuknya sahaja yang comel dan lucu, tetapi perangainya yang ‘gila-gila’ dan ‘blur’ memang membuatkan orang geram jer melihatnya.

Pada anda yang jatuh cinta dengan geng Minions, ini berita baik yang akan buat anda senyum sampai ke telinga!

Anda boleh dapatkan koleksi barang LIMITED EDITION Minions Monsters Madness yang super unik ini di myNEWS bermula 1 September sehingga 31 Oktober ini.

Ada 4 jenis rekaan kesemuanya iaitu payung lipat yang dilengkapi 2 watak, Frankenstein Bob dan Mummy Stewart serta dua rekaan untuk selimut bantal yang mempunyai watak Frankenstein Bob atau Creature Mel.

Serius semuanya cantik sangat. Memang patut anda dapatkannya sebelum terlambat. Siapa cepat dia dapat!

Lagi pun mudah sangat untuk anda nak kumpulkan koleksi barang ini. Bila lagi nak tambah koleksi yang ada Minions kesayangan anda tu kan? Inilah masanya! Tengok langkah di bawah ini

1. Anda hanya berbelanja RM10 dalam satu resit dengan aplikasi myNEWS untuk dapatkan 1 stamp.

2. Anda perlu dapatkan 12 stamp untuk tebus satu barang yang ada karakter eksklusif Minions Monsters ini.

3. Kumpul kesemua stamp untuk dapatkan payung lipat bermula dari 1 hingga 30 September ini. Anda boleh tebus payung lipat ini bermula 15 September hingga 30 November.

4. Bagi selimut bantal pula, anda boleh kumpulkan kesemua stamp bermula dari 1 hingga 30 Oktober dan tebus selimut bantal ini bermula 7 Oktober hingga 30 November.

Itu sahaja langkah mudah yang anda perlu lakukan. Amacam gais? Terketar kaki tak nak terjah myNEWS? Kami memang betul tak sabar ni.

Kejap gais, ada lagi. Anda juga boleh dapatkan 1 stamp tambahan semasa tempoh penebusan apabila anda berbelanja untuk jenama produk yang ada di myNEWS.

Anda boleh check DI SINI untuk senarai jenama produk di myNEWS.

Aha! Mudah sangat lah nak dapatkan 12 stamp itu dalam tempoh masa yang diberikan tu. Eeee, kami pun tak sabar nak dapatkan koleksi Minions Monsters yang comel ini.


Fazley Yaakob Cari Jodoh Buat Ibu, Tak Mahu Suami Orang

Cef selebriti, Datuk Fazley Yaakob mahu mencarikan jodoh buat ibunya Datin Umi Kalsom Abdol Latib selepas lima tahun kematian suami, Datuk Yaakob Mohammad.

Menerusi satu perkongsian di Instagram, Fazley berkata dia sendiri tidak tahu mengapa hatinya tergerak untuk memuat naik perkongsian tersebut.

“Saya nak cari jodoh untuk ibu saya! Saya sendiri tak tahu kenapa saya tergerak hari ini membuat hantaran ini. Kali terakhir saya buat hantaran sebegini ialah ketika saya cari jodoh untuk adik perempuan bongsu saya. Alhamdulilah, dah dirisik pun oleh bakal suaminya.

“Kini saya nak usahakan untuk ibu saya tercinta pula. Sememangnya soal jodoh dan pertemuan, semuanya rahsia Allah. Kita sebagai manusia akan kekal berusaha dan berdoa. Ini adalah usaha saya untuk ibu saya yang tercinta,” katanya.

Dalam entri tersebut, Fazley turut menyenaraikan ciri-ciri lelaki yang bakal menjadi bapa tirinya. Syarat yang paling penting adalah lelaki tersebut bukanlah suami orang.

Fazley turut mencari lelaki yang jujur serta mempunya isifat sabar dan penyayang. Ujarnya lagi, adalah lebih baik jika bakal suami ibu suka makan kerana ibunya suka memasak.

Terdahulu, suami Umi Kalsom iaitu Allahyarham Yaakob Mohammad meninggal dunia pada Februari 2016 akibat komplikasi paru-paru.


Aliff Syukri Dikecam Tak Pakai Pelitup Muka Dengan Betul

Sebelum ini dilihat senyap seketika daripada kontroversi, jutawan kosmetik Datuk Seri Aliff Syukri menjadi perhatian apabila turut berkunjuk ke Langkawi semalam.

Namun, perkongsian Aliff itu menimbulkan rasa kurang senang netizen yang menegur cara pemakaian pelitup muka usahawan itu yang dilihat hanya memakai dibahagian dagu.

BACA: Tak Nak Sia-Siakan Suara Merdu, Aliff Syukri Nak Keluarkan Lagu Baru

Menerusi video dikongsikan itu juga, kebanyakan masa Aliff membuka sedikit pelitup muka yang dipakai sehingga menampakkan hampir seluruh wajahnya.

Sedar ramai memperkatakan mengenai perkara itu, Aliff memberi penjelasan menerusi kapsyenmengatakan dia membuka pelitup muka hanya ketika hendak bercakap supaya suaranya lebih jelas dalam video.

“Pelitup muka saya pakai betul cuma ketika saya buat vlog kurang dengar suara jadi saya buka kejap dan saya tutup balik,” tulisnya.

Semalam, Aliff bersama isterinya serta kru tiba di Langkawi atas urusan kerja bagi mempromosikan salah satu tempat penginapan di sana.


“Tak Faham Kenapa Semua Sibuk Nak Pergi Langkawi?”

Umum mengetahui, semalam Langkawi kembali menerima pelancong selepas sekian lama ditutup susulan pandemik Covid-19 melanda negara.

Perkara itu turut mendapat perhatian pelakon Nabila Huda yang mempersoalkan mengapa ramai terburu-buru untuk bercuti ke Langkawi selepas melihat ramai ke sana semalam.

BACA: Gantikan Awal Ashaari & Janna, Nabila Huda Pengacara Baru Melodi

“Tak berapa faham kenapa semua sibuk nak pergi Langkawi. Hari ini boleh pergi, hari ini juga semua nak pergi. Tak boleh tunggu minggu depan atau bulan depan?” soalnya.

Pelakon itu turut menyebut situasi hari ini seperti kejadian berlaku baru-baru ini dimana tempat rekreasi air terjun dipenuhi dengan orang ramai.

Dalam pada itu, Nabila turut hairan dengan sikap sesetengah pihak yang suka terburu-buru melakukan sesuatu sebaik sahaja diberi kebenaran yang akhirnya membuatkan tempat itu sesak.

Sementara itu, menerusi satu muat naik di Twitter, Nabila turut meminta pertanyaannya itu disalah anggap kerana setiap orang ada pilihan dan pendapat mereka masing-masing.


“Kacak Menangis, Nak Saya Jaga Ibu Dia”

Bekas pembantu peribadi Datuk Seri Vida iaitu Ahmad Iqbal berharap Cik B akan merestui hubungannya dengan jutawan kosmetik itu kerana dia berjanji akan menjaga mereka sekeluarga.

Menurut Iqbal, dia gembira apabila adik Cik iaitu Kacak sudah menerima kehadirannya dalam keluaga mereka serta meminta untuk menjaga ibunya.

BACA: Iqbal Dedah DSV Menangis Tak Makan, Fikir Tentang Cik B

“Kacak sangat baik dengan saya… sangat rapat. Dia menangis, dia nak saya jaga ibunya. Jadi perkahwinan ini memang akan berlaku. Cik B… abang nekad nak jaga mama. Kalau abang gagal dalam masa dua atau tiga tahun, Cik B buanglah abang, letak abang jauh-jauh.” katanya.

Ditanya mengenai perkahwinan yang bakal diadakan pada Disember ini, Iqbal mengesahkan perkara itu dan sudah pun berbincang dengan kakak DSV.

Diakhir video tersebut, Iqbal sempat memberikan kata-kata buat Cik B bahawa dia sudah mempunyai segalanya namun dia hanya mahu menjaga Vida dan tiada masalah untuk memberi nafkah sebanyak RM1 juta sebulan.

“Cik B, abang tak mahu apa-apa pun. Abang ada duit, dah ada rumah semua dan mama semakin berusia, mama pun selalu dengan abang.

“Abang sendiri banyak berkorban dalam hidup abang cuma masyarakat je tak tahu. Abang betul-betul nak jaga mama. Abang pun janji nak bagi nafkah RM1 juta sebulan, untuk Cik B, Kacak RM1 juta, boleh semua,” katanya.


Tiga Kali Keguguran, Syatilla Melvin Umum Hamil Tiga Minggu

Sebelum ini tiga kali mengalami keguguran, semalam pelakon Syatilla Melvin berkongsikan berita gembira dirinya kini sedang berbadan dua.

Meluahkan rasa syukur di atas rezeki paling berharga itu, Syatilla turut memuat naik foto memegang ujian alat kehamilan memaparkan kandungannya kini berusia tiga minggu.

BACA: Nafi Guna Duit Suami, Syatilla Melvin Dedah Berniaga Korek ASB

Menerusi entri tersebut, isteri kepada pelakon Shaheizy Sam itu turut meminta peminat memohon doa agar kandungannya bertahan sehingga sembilan bulan dan dipermudahkan.

Pada 7 April lalu, Syatilla mengalami keguguran kali ketiga ketika kandungannya berusia lapan minggu.

Syatilla dan Sam mendirikan rumah tangga pada 8 Februari 2016. Pasangan itu dikurniakan dua cahaya mata iaitu Syeriv Samheizy 4, dan Sarima Samheizy kini berusia setahun.


Paranoid Tapi Nora Danish Dah Sampai Langkawi Dulu

Menerusi perkongsian Instagram Nora Danish, pelakon itu sudah pun selamat tiba di Pulau Langkawi hari ini bersama suami, Nedim Nazri dan anak bongsunya, Ney Ney.

Nora turut berkongsikan foto berangkat ke Langkawi menaiki kapal terbang serta foto bersama suami tiba di sebuah hotel di sana.

Sementara itu, dalam satu perkongsian di Instagram, Nedim mengakui berdebar dan paranoid selepas sekian lama tidak melancong menaiki kapal terbang.

“Pertama kali melancong dengan menaiki pesawat selepas sekian lama. Tidak boleh menipu bahawa saya juga berasa gemuruh dan paranoid,” katanya.

Dalam pada itu, Nedim turut memberikan nasihat kepada mereka yang ingin bercuti supaya melakukan ujian calitan sehari sebelum bagi memudahkan perjalanan.


10 Tahun Menanti Zuriat, Azmi Saat Korek Tabung Hantar Isteri Bersalin Hospital Swasta

Hampir sepuluh menantikan anak sulung, penyanyi Azmi Saat teruja bakal menjadi seorang bapa. Azmi berkata dia memilih tarikh 27 September ini untuk menyambut kelahiran anaknya.

Menurut Azmi, isterinya, Nazirah Muhammad bakal melahirkan bayi mereka secara pembedahan atas nasihat doktor untuk mengurangkan risiko pada anak mereka.

“Alhamdulillah kandungan isteri sudah cecah 37 minggu. Ikutkan isteri dijangka bersalin secara normal pada 8 Oktober depan.

“Tapi doktor cadangkan untuk bersalin secara pembedahan seba dah 10 tahun kami tunggu baby. Takut tunggu lama ada maslaah pada baby.

“Saya pilih 27 September sempena hari lahir saya dan kebetulan isteri memang nak baby lahir pada Jumaat atau Isnin. Tarikh itu jatuh pada hari Isnin,” katanya.

Dalam pada itu, Azmi berkata dia sanggup menggunakan wang simpanan untuk proses bersalin di hospital swasta demi menghargai isterinya yang melahirkan anak mereka.

“Kalau ikutkan dalam keadaan sekarang soal pembelanjaan itu memang agak susah. Tapi memikirkan anak sulung dan belum tentu selepas ini ada rezeki lagi. Tak apa saya sanggup berkorban.

“Lagipun demi nak hargai isteri saya. Dia dah mengandung dan nak melahirkan anak saya. Kalau bersalin di hospital kerajaan, suami tak boleh teman. Isteri nak saya ada waktu bersalin,” katanya.

Azmi mendirikan rumah tangga dengan Nazirah yang juga cacat penglihatan pada tahun 2011.


Elak Penyakit Ain, Nazrief Nazri Enggan Kongsi Wajah & Nama Anak

Sudah dua bulan menimang cahaya amta sulung, pelakon Nazrief Nazri belum bersedia mendedahkan wajah dan nama anak sulung kepada umum.

Menurut Nazrief, dia lebih selesa untuk tidak berkongsikan hal keluarga dan perkara peribadi sehinggalah tiba masa sesuai untuk dikongsikan kepada peminat.

BACA: Hamil Lapan Bulan, Isteri Nazrief Nazri Mengidam Nak Beg LV

“Buat masa ini kami hanya kongsikan nickname anak iaitu Noah A. Orang pun tak tahu nama penuh anak kami, cukuplah kami panggila baby Noah di media sosial.

“Sebenarnya saya dengan isteri adalah orang yang sangat menjaga privasi tapi kita sedar sebagai public figure ada beberapa perkara kita kena kongsi,” katanya.

Dalam pada itu, Nazrief berkata dia merahsiakan nama penuh anak untuk mengelakkan terjadinya penyakit ain serta bimbang jika ada orang berniat tidak baik.

“Sebenarnya keluarga tak bagi dedah nama penuh anak sebab takut macam-macam orang boleh buat (benda tak baik). Salah satu sebab kami nak elakkan penyakit ain dan perkara-perkara tak elok dekat baby. Itulah sebabnya kami guna nama nickname dekat baby, bukan saja-saja nak rahsia nama tau!” katanya.


Baru Usia 21 Tahun, Bunga Isme Berjaya Beli Rumah Kondo

Selepas dua tahun dalam industri seni, penyanyi Bunga Isme meluahkan rasa syukur akhirnya memiliki rumah sendiri pada usia 21 tahun.

Menurut Bunga atau nama sebenarnya Noor Ayu Fatini, rumah jenis kondominium dibeli di Hulu Langat, Selangor itu merupakan hadiah untuk ibunya.

“Alhamdulillah, syukur impian rumah pertama saya akhirnay tercapai, sejak awal bekerja memang saya nak ada rumah sendiri. Rumah ini juga merupakan hadiah untuk ibu saya.

“Dahulu kami hidup berpindah-randah kerana emak dan ayah sellau bertukar lokasi kerja jadi rumah baru yang dijangka siapp beberapa tahun lagi ini akan jadi kediaman tetap kami.

“Lagi pula usia ibu pun dah lanjut, sebab itu saya nak ada rumah sendiri supaya ibu boleh duduk sekali, bolehlah saya jaga dan berbakti pada keluarga pula,” katanya.

Kata Bunga lagi, sebelum membeli rumah dia membuat persediaan awal termasuk menguruskan kewangan dengan baik serta mendapat rujukan daripada mereka yang pakar.

“Sejak tahun lepas saya dah bertanya dengan beberapa orang mengenai pembelian rumah, saya juga ada Google info-info dan tip sebelum membeli rumah.

“Bukan senang nak beli rumah, kena uruskan wang dengan baik, saya lupakan kemauan, mula menabung dan buat potongan setiap bulan,” katanya.


Kacak Minta Duit Dengan Bakal Bapa Tiri, Baru Setuju Ibu Kahwin

Sebelum ini, hangat diperkatakan apabila anak kepada jutawan terkenal, Datuk Seri Vida iaitu Cik B tidak bersetuju untuk ibunya berkahwin dengan bekas pembantu peribadi, Ahmad Iqbal.

Namun berbeza dengan Kacak yang tidak kisah ibunya berkahwin lagi. Tetapi dia tidak setuju dengan mudah dengan individu yang bakal menjadi bapa tirinya.

Menerusi satu video dikongsikan di TikTok, Kacak sempat bergurau meminta wang daripada bakal bapa tirinya jika mahu berkahwin dengan ibunya.

Perkongsian Kacak itu mendapat pelbagai reaksi daripada netizen yang terhibur dengan video tersebut. Malah, Kacak sempat meninggalkan komen gurauan mahukan RM10,000 sebulan.

Sementara itu pada kapsyen video tersebut, Kacak mengatakan dia hanya bergurau sahaja kerana dia juga ada duit sendiri.

Terdahulu, Cik berkata dia takut hilang kasih sayang seorang ibu jika Vida berkahwin lagi. Malah, dia juga serik dengan kisah perkahwinan terdahulu ibunya yang putus di tengah jalan


Izreen Azminda Terpaksa Bersalin Secara Pembedahan Buat Kali Ketiga

Dijangka bersalin tidak lama lagi, pelakon Izreen Azminda berkata dia terpaksa melahirkan anak ketiganya secara pembedahan.

Menurut Izreen, dia mahu melahirkan secara normal namun dia tiada pilihan untuk melahirkan anak ketiga menerusi kaedah tersebut berikutan kedudukan bayinya melintang.

“Anak pertama dilahirkan secara pembedahan, jika diikutkan saya mahu lahirkan bayi kedua secara normal. Namun, disebabkan kedudukannya melintang, saya tiada pilihan selain perlu dibedah.

“Oleh sebab itu, saya juga tiada pilihan untuk anak ketiga ini. Mahu atau tidak, doktor memberitahu, saya perlu melahirkan anak secara pembedahan juga,” katanya.

Sedar mengenai risiko Covid-19 terhadap ibu hamil, Izreen berkata dia hanya keluar rumah apabila ada urusan penting sahaja dan tetap berjaga-jaga meskipun sudah lengkap vaksin.

“Memang takut dan bimbang, cuma saya tidak mahu terlalu memikirkannya. Ibu mengandung emosinya mudah terganggu dan akan membuatkan saya tidak senang duduk.

“Saya memang langsung tidak keluar rumah kecuali ke hospital untuk pemeriksaan bulanan. Jika terlalu bosan atau teringin sangat keluar rumah suami akan bawa berjalan-jalan pusing-pusing dalam kereta sahaja,” ujarnya.

Ditanya mengenai jantina anak ketiga, Izreen berkata dia dan suami sudah tahu namun memilih untuk merahsiakannya terlebih dahulu.

“Soal jantina anak tunggulah selepas dilahirkan kelak. Saya dan suami sudah tahu, cuma untuk orang lain tunggulah selepas saya bersalin,” katanya.

Itu merupakan kandungan kedua hasil perkongsian hidup dengan dengan Ude Wahid pada Ogos 2017. Sebelum ini pasangan itu dikurniakan anak lelaki, Aaron Ibrahim kini berusia dua tahun.

Izreen turut memuliki anak lelaki, Muhammad Adrian Umar, 8, menerusi perkahwinan menerusi perkahwinannya terdahulu.


“Saya Rasa Lebih Bagus Tak Ada Ayah, Boleh Tidur Dengan Mama”

Tidak bersetuju jika ibunya mahu berkahwin lagi, anak kepada jutawan terkenal, Datuk Seri Vida iaitu Cik B berkata dia tidak memerlukan insan bergelar bapa dalam kehidupannya.

Katanya lagi, selama ini ibunyak memainkan peranan sebagai bapa dan ketua keluarga sepanjang dia membesar serta lebih selesa jika tiada ayah.

“Saya tak rasa pun tak ada ayah ni membuatkan saya cemburu dengan orang lain. Saya rasa lebih bagus tak ada ayah, saya boleh tidur dengan mama, boleh manja-manja dengan mama.

“Saya lebih selesa kalau tak ada ayah, sebabnya mama dalah mak, ayah, kakak dan kawan saya. Semua mama,” katanya.

Pernah memiliki dua bapa tiri sebelum ini, Cik B berkata dengan pengalaman dilalui sebelum ini dia berharap ibunya tidak bertemu jodoh lain.

“Bila ada bapa tiri, saya dah rasa saya tak perlukan ayah. Saya tak boleh tidur dengan mama. Mama kurang bagi perhatian kepada saya dan lebihkan ayah tiri saya. Bercuti pun mereka berdua.

“Dengan usia mama sekarang, saya harap mama tidak bertemu jodoh lain. Teman hidup mama adalah saya. Tambah pula pengalaman sebelum ini, mama dah lalu macam-macam. Full stoplah,” katanya.


“Allah Dah Bagi Macam-Macam, Kenapa Saya Tak Nak Tutup Aurat?”

Tampil berhijab pada Maal Hijrah lalu, pandemik Covid-19 melanda dunia mengubah kehidupan pelakon Farah Nabila untuk berhijrah ke arah lebih baik.

Farah berkata sepanjang menjalani tempoh berkurung di rumah, dia mengkui jiwanya berasa kosong. Ujarnya, pandemik berlaku juga membuatkan dia lebih dekat dengan Yang Maha Esa.

“Sebenarnya dah lama nak pakai tudung, tapi mungkin Allah tak gerakkan hati lagi waktu itu. Sebelum Covid-19, kita selalu sibuk dengan kerja, sampaikan kadang-kadang terlepas atau tak sempat solat.

“Jadi bila duduk di rumah, rasa kosong dan seperti ada hilang sesuatu. Saya rasa, inilah juga yang dirasai ramai selebriti lain yang mengalami kekosongan itu iaitu Allah. Covid-19 sebenarnya membuatkan kita lebih dekat dengan Dia,” katanya.

Berkongsikan mengenai penghijrahannya di IG Live bersama Tya Ariffin, Farah berkata hatinya dijentik selepas menyedari dirinya tidak mengikut perintah Tuhan namun banyak nikmat rezeki diberikan.

“Tuhan dah bagi macam-macam. Rezeki cukup, dapat kahwin dan ada anak. Dapat semua yang didoakan. Jadi kenapa saya tak nak tutup aurat dan ikut suruhan Dia? Padahal Tuhan dah bagi macam-macam.

“Sebab itu saya ambil keputusan berhijab kerana dari situ, lebih mendekatkan saya kepada-Nya. Bila dah berubah, saya pun jadi takut nak buat jahat, mengumpat dan dosa-dosa lain. Kalau ada rasa takut dalam hati, kita patut bersyukur, sebab kalau tiada, itu bahaya,” katanya.


Tajul Syukur Isteri Kini Sudah Berhijab

Baru-baru ini, perkongsian Tajul di Instagram menjadi perhatian apabila memuat naik gambar isterinya yang kini sudah tampil berhijab.

Meluahkan rasa syukur di atas perubahan tersebut, Tajul berkata pemergian Allahyarham Siti Sarah menjentik hati isterinya untuk berubah ke arah yang lebih baik.

BACA: Tajul Timang Anak Kedua, Kepala Terkehel Ditarik Isteri Masa Bersalin

“Isteri saya rasa terdetik untuk bertudung selepas kisah pemergian Allahyarham Siti Sarah, mula daripada situ dia cakap nak pakai tudung,” katanya.

Kata Tajul lagi, dia sentiasa menyokong keputusan isterinya malah keluarga juga turut suka melihat isterinya kini sudah berhijab.

“Saya tak pernah larang dia nak pakai tudung, saya bersyukur sangat-sangat dengan apa yang berlaku sekarang ni, saya suka dan keluarga pun suka,” katanya.

Tajul mendirikan rumah tangga dengan Nurul Shamieza Eddie pada 10 Disember 2017. Pasangan itu dikurniakan anak perempuan bernama Adriana Carisa dan seorang bayi lelaki kini berusia 4 bulan.


Nora Danish Dikecam Gara-Gara Belanja Punggung

Baru-baru ini perkongsian pelakon Nora Danish menjadi perhatian ramai apabila memuat naik gambarnya dari belakang memaparkan bahagian punggungnya.

Menerusi gambar tersebut, Nora dilihat memakai seluar jeans ketat sehingga menampakkan bentuk punggungnya. Seperti sudah dijangka, foto tersebut menimbulkan rasa kurang senang netizen.

Rata-rata netizen menegur tindakan Nora berkongsikan gambar tersebut yang dilihat kurang manis apatah lagi pelakon itu merupakan seorang isteri dan juga ibu.

Sementara itu, ada segelintir netizen menitipkan pesanan supaya lebih menjaga aurat apatah lagi umur semakin meningkat.

Dalam pada itu, ramai yang memuji Nora yang tetap cantik dan langsing meskipun sudah bergelar ibu kepada dua cahaya mata.


“Hari Ini Hari Lahir Arwah, Kini Hanya Ayash Hadir Di Rumah Sebagai Pengganti”

Selepas lebih sebulan berada di hospital, anak bongsu Shuib Sepahtu iaitu Ayash Affan akhirnya dibenarkan pulang ke rumah semalam.

Menerusi satu perkongsian, Shuib meluahkan rasa syukur di atas kehadiran anaknya itu yang merupakan hadiah istimewa daripada Allahyarham Siti Sarah sempena hari lahirnya hari ini.

Sementara itu, menerusi satu perkongsian di Instagram Siti Sarah turut dikongsikan video ketiga-tiga anak Shuib teruja menyambut kepulangan adik bongsu mereka.

“Mereka nampak happy sangat bila dapat tengok Ayash depan mata. Sebelum sampai, tiga beradik ni duduk depan pintu rumah tggu daddy bwk balik Ayash.

“Terima kasih kepada smua yg mendoakan Ayash, terima kasih kepada smua yg mendoakan daddy, Uwais, Talita & Matin serta terima kasih kepada semua yang rindukan arwah Sarah.

“Sepatutnya esok hari lahir arwah yang ke-37 tapi aturan Allah tak siapa yang tahu. Kini, hanya Ayash yang hadir di rumah ini sebagai pengganti arwah. Terus doakan kesejahteraan arwah di sana,” tulis akaun tersebut.

Ayash dilahirkan secara pembedahan tiga hari sebelum Siti Sarah menghembuskan nafas terakhir pada 9 Ogos lalu akibat Covid-19.


Shuk Sahar Sertai Tabligh, Peminat Doakan Terus Istiqamah

Nampaknya pelakon dan pelawak, Shuk Sahar turut mengikut jejak langkah rakan artis lain dengan mengikuti program dakwah bersama jemaah tabligh.

Baru-baru ini, tular foto oleh Dakwah Tabligh Malaysia di Instagram, memaparkan beberapa foto Shuk turut keluar mengikuti dakwah tabligh.

BACA: Jual Air Kopi Tepi Jalan, Shuk Sahar Buat Demi Isteri

Menerusi entri tersebut, pihak Dakwah Tabligh Malaysia berharap agar orang ramai mendoakan Shuk terus istiqamah untuk menuju ke jalan Allah.

“Shuk Sahar keluar ke jalan Allah, doakan beliau istiqamah dijalan Allah,” tulis pengendali akaun berkenaan.

Sementara itu, Shuk juga turut memuat naik foto sama di Instagram miliknya bersama Maulana Helmi serta berharap dapat berjumpa dengannya lagi di masa akan datang.

Perkongsian Shuk itu mendapat pelbagai reaksi daripada rakan artis dan juga netizen yang meluahkan rasa syukur di atas perubahan baik pelawak tersebut serta mendoakan kekal istiqamah.


Zul Ariffin Mohon Maaf Posting Pasal Agama, Tiada Niat Menunjuk

Sejak kebelakangan ini, pelakon Zul Ariffin dilihat kerap turun padang mengikuti program kebajikan bersama pendakwah terkenal, Ustaz Ebit Lew.

Malah, Zul turut memuat naik video apabila berpeluang memberi makanan kepada orang miskin dan jalanan bersama pasukan Ustaz Ebit.

Namun, menerusi laman Twitter, Zul memohon maaf dengan perkongsiannya berkaitan agama di media sosial. Ujarnya, dia tiada niat menunjuk tetapi hanya berkongsikan pengalaman.

Dalam pada itu, Zul berkata meskipun hanya menyenduk nasi, ianya pengalaman yang sangat berharga dan membuatkannya tersenyum selama satu hari.

Minggu lalu, Zul mengumumkan pengunduran dirinya daripada sebarang pencalonan Anugerah Bintang Popular Berita Harian ke-34. Zul menjelaskan dia menarik diri bukan kerana ingin bersara dari dunia hiburan, tetapi mahu menjadi insan lebih baik.


Dayah Zubit Bukan Lagi Pengasuh Aafiyah, Siti Nurhaliza Upah Guru Jadi Penjaga

Hampir tiga tahun menjadi pengasuh Aafiyah, Nur Hidayah Zubit atau lebih mesra dipanggil Dayah terpaksa menamatkan kerjayanya sebagai pengasuh anak penyanyi nombor satu negara, Datuk Seri Nurhaliza.

Menurut Siti, Dayah terpaksa berhenti kerja selepas mendirikan rumah tangga dan tempat Dayah digantikan dengan seorang pengasuh baharu yang merupakan seorang guru.

“Selepas Dayah berhenti kerana berkahwin, kita cari penjaga baharu iaitu seorang guru supaya boleh mengajar dan buat aktiviti bersama Aafiyah di rumah

“Sedikit lega kerana ada seorang cikgu yang menjaga, saya nampak ada perkembangan positif..sebolehnya saya pun tak mahu Aafiyah hanya tumpu pada gajet sahaja,” katanya.

Untuk rekod, Dayah mempunyai kelulusan dalam bidang kejururawatan bertugas sebagai pengasuh Aafiyah sejak 28 Mei 2018.


Dah Tak Dapat Tawaran Berlakon, ‘Buntat’ Jual Roti Canai

Sebut saja Buntat, pasti ramai tahu watak yang dilakonkan oleh Muhammad Ariff Abdullah dalam drama bersiri 7 Hari Mencintaiku sememangnya sangat popular hingga mencetuskan fenomena.

Sudah lama tak dengar cerita mengenai pelakon tersebut, Muhammad Ariff kini lebih memberi fokus kepada pelajaran kerana bakal menduduki Sijil Pelajaran Malaysia (SPM) tahun depan.

Ariff kini turut membantu bapanya yang menjual roti canai di medan selera di Jitra, Kedah. Tidak lekang dengan senyuman, Ariff kini lebih mesra dan selesa ketika diajukan soalan mengenai perkembangan dirinya.

Menurut Ariff, dia sudah lama tidak menerima tawaran berlakon dan terpaksa memperlahankan aktiviti lakonan berikutan wabak pandemik COVID-19.

“Mungkin ada hikmahnya juga kerana disebabkan Covid-19 ini saya dapat fokus kepada pelajaran kerana bakal menduduki peperiksaan SPM.

“Kali terakhir saya menjalani penggambaran tahun lalu dalam satu babak drama 7 Hari Mencintaiku 2 dengan memegang watak sebagai Ariff,” katanya.

Dalam pada itu, Ariff berkata dia tidak kisah ditawarkan apa sahaja watak namun perlu seiring dengan usianya yang sudah meningkat remaja.

“Saya seronok berlakon dan yakin akan dapat menjiwai apa saja watak yang diberikan kerana minat dan enggan sia-siakan bakat yang ada,” katanya.


Wanita Kutuk Isteri Alif Satar Tak Lawa

Baru-baru ini, perkongsian pelakon dan penyanyi Alif Satar menjadi perhatian ramai apabila memuat naik foto bersama isterinya, Shadila Halid.

Alif berkata tona kulitnya hampir sama cerah dengan isterinya gara-gara sudah lama tidak melakukan aktiviti sukan di luar rumah.

Ramai yang memuji pasangan tersebut mempunyai wajah yang hampir sama serta suka melihat pasangan tersebut yang sentiasa romantis meskipun sudah mempunyai tiga orang cahaya mata.

Namun, muncul seorang netizen ini meninggalkan komen kurang enak yang menegur wajah isterinya kerana melakukan aksi muncung ‘duck face’.

Komen wanita itu mendapat reaksi daripada Alif yang tampil membalas serta meminta individu berkenaan supaya jangan bersikap biadab.

Malah, rata-rata netizen yang lain turut menegur wanita berkenaan jika tiada perkara baik untuk perkatakan lebih baik jangan meninggalkan sebarang komen.


Ayash Affan Dah Boleh Balik Rumah Hari Ini

Menerusi satu perkongsian di Instagram sebentar tadi, pelawak Shuib memaklumkan berita gembira anak bongsunya, Ayash Affan sudah pun boleh pulang ke rumah hari ini.

Dalam posting tersebut, Shuib meluahkan rasa syukur Allah hadiahkan kepulangan Ayash sehari sebelum hari lahir arwah isterinya esok.

BACA: “Walau Dah Kenal Lama, Saya Tak Pernah Ambil RM1 Pun Duit DSV”

“Syukur Ya Allah. Esok Birthday Ibu (15/9) Allah hadiahkan kepulangan AYASH AFFAN harini. InsyaAllah kejap lagi dah boleh balik dah. Allahuakbar..Tangan, Jari sebijik tangan Ibu. Terima kasih semua mendoakan kesejahteraan Anak soleh ini,” tulisnya.

Semalam, Shuib berkongsi khabar gembira apabila akhirnya dapat bertemu dan meluangkan masa selama tiga jam dengan Ayash selepas lebih sebulan menanti.

Ayash dilahirkan secara pembedahan tiga hari sebelum Siti Sarah menghembuskan nafas terakhir pada 9 Ogos lalu akibat Covid-19.


Iqbal Dedah DSV Menangis Tak Makan, Fikir Tentang Cik B

Menerusi perkongsian di Insta Story, bekas pembantu peribadi Datuk Seri Vida iaitu Ahmad Iqbal mendedahkan jutawan kosmetik itu seharian menangis dan tidak makan kerana memikirkan anaknya, Cik B.

Kata Iqbal lagi, dia memahami jika Cik B marah jika ibunya untuk berkahwin lagi kerana sejarah kehidupan yang lalu apabila melihat Vida beberapa kali gagal dalam perkahwinan.

BACA: Iqbal Tak Sabar Nak Kahwin Dengan DSV, Risau Cik B Diam Diri

“Seharian Vida menangis, tidak akan memikirkan Cik B. Saya turut kasihan pada Cik B, sejak kecil dia jarang ada masa bersama.

“Saya faham perasaan Cik B marah jika ibunya berkahwin. Oleh kerana mereka melalui sejarah hidup. Orang luar tidak dapat menggambarkan keadaan Cik B apabila dia marah. Luar biasa, tiada siapa berani untuk masuk dekat,” katanya.

Dalam pada itu, Iqbal berkata dia tidak kisah jika ramai berpendapat tidak setuju dia berkahwin dengan Vida namun tidak perlu menambahkan api pada Cik B sebaliknya memberi kata semangat.

Sementara itu, dalam satu perkongsian lain, Iqbal seolah memuat naik luahan hatinya memohon supaya Allah membantunya menghadapi segala kesulitan dan menghadapi fitnah.


Caprice Dedah Terima 60 Ugutan Bunuh

Kini sudah pulang ke Malaysia dan masih menjalani kuarantin, sejak dua bulan lalu ada sahaja kontroversi melibatkan penyanyi rap Caprice.

Terbaru, Caprice mendedahkan dia menerima lebih 60 ugutan bunuh dalam tempoh dua bulan ini. Menerusi IG Story, Caprice memuat naik beberapa akaun yang menghantar ugutan menerusi mesej peribadi (DM).

“Saya minta maaf kalau saya terpaksa meluahkan perasaan seperti ini. Dalam masa dua bulan ini, Caprice terima lebih 60 ugutan bunuh.

“Nak jumpa depan gate, nak turun pejabat Caprice, ak ajak jumpa, nak ugut jangan sampai ke Penang dan macam-macam lagi,” katanya.

Kata Caprice lagi, dia berada dalam pengawasan pihak polis 24 jam sejak kembali ke Malaysia. Ujarnya lagi, dia tidak hanya akan berdiam diri sahaja dengan ugutan diterima.

Dalam pada itu, Caprice berkata dia penat untuk menguruskan segala ugutan-ugutan berkenaan yang terlalu banyak apatah lagi dia baru sahaja pulang dan banyak perkara perlu diselesaikan.


Cik B Geli Tengok Video Sweet Iqbal & DSV

Tidak bersetuju dengan perkahwinan ibunya Datuk Seri Vida dengan bekas pembantu peribadi, Ahmad Iqbal, Cik B berkata dia takut hilang kasih sayang seorang ibu.

Kata Cik B lagi, dia juga serik dengan kisah perkahwinan terdahulu ibunya yang putus di tengah jalan. Ujarnya, di usia 50 tahun ibunya hanya perlu fikirkan tentang keluarga.

BACA: Cik B Tak Setuju DSV Kahwin, Dedah Selalu Gaduh Dengan Iqbal

“Umur macam mama sekarang ni tidak perlu fikir fasal perkahwinan, mama hanya perlu fikir tentang keluarga. Mama nak kahwin buat apa lagi?”

“Saya tak suka mama kahwin lagi sebab ramai lelaki yang kahwini mama sebelum ini ada banyak sisi buruk mereka. Lebih baik mama be happy dengan saya dan adik… lagi pun saya tak suka ada ayah baharu,” katanya kepada mStar.

Ditanya mengenai video sweet ibunya meraikan hari lahir Iqbal, Cik B menunjukkan reaksi geli melihat video berkenaan serta turut berharap ianya hanya untuk pemasaran sahaja.

“Saya rasa cringe. Bila masa pula saya anak dia. Benda ni berlaku sangat cepat dan mengejutkan, saya harap ini semua hanya marketing. Tapi risau juga takut mama tu terjatuh hati pula,” katanya.

Terdahulu, Vida dan Iqbal dikhabarkan merancang untuk mendirkan rumah tangga pada Disember ini. Namun, Vida bimbang apabila perkahwinan itu tidak dipersetujui Cik B dan mahu membuat solat hajat untuk melembuatkan hati anaknya itu.


Bengang Dicaci & Dihina, Lana Nodin Tunjuk Bukti Dah Sampai AS

Menerusi satu perkongsian di Instagram semalam, pelakon Lana Nodin memuat naik video mereka sekeluarga sudah selamat tiba di Amerika Syarikat.

Menurut Lana, dia memuat naik video tersebut sebagai bukti buat netizen yang mengecam dirinya tidak akan berjaya menaiki pesawat gara-gara belum divaksin.

BACA: “Saya Ada Sebab Tak Nak Vaksin, Tiada Siapa Boleh Paksa”

“Ni video khas aku buat untuk yang selalu menghina dan masih mencaci dan suka buat spekulasi sendiri tanpa tanya saya. Ada yang kata oh dia tak lepas airport apa lagi berjaya ke nak balik USA.

“Menghina bahkan ada yang lebih tau pasal USA dari negara yang selalu aku keluar masuk dan negara asal suami aku sendiri. Okay ini video khas untuk korang, jangan DM aku tanya itu ini, hanya tengok dan nilai sendiri!

“Korang yang di Facebook dan portal yang sibuk mengata aku, sibuk suruh aku balik USA siap halau aku dari negara aku sendiri.. Okay ini aku balik!” tulisnya.

Dalam pada itu, Lana juga berkata dia pulang ke Amerika Syarikat dengan cara yang betul dan turut mengatakan tiada ‘kabel’ sehingga boleh sampai ke AS.

“Dari aku apply MTP, buat dokumen yang sah mengikut undang-undang Malaysia dan bertolak ke airport KLIA sampai ke USA, Alhamdullilah perjalanan aku sangat di permudahkan,tiada sebarang diskriminasi atau apa2 masalah!

“Tiada sebarang cable,ni semua kabel Allah SWT dan bile Allah kata kun fa yakun, jadilah ia…siapa kita nak pertikaikan rezeki, ajal dan apa2 pun dari DIA?

“Jadi jangan nak sesuka hati nak jadi polis pencen ke, wartawan ke atau doktor yg korang sekarang dok buat di social media sedangkan korang tak tau mana yang sahih dan mana yang RUMORS!


Muka Ganas Tapi Rupanya MK Malu-Malu Dengan Perempuan

Kini menceburi bidang lakonan menerusi drama The Hotel, penyanyi rap MK K-Clique berkata banyak perkara baharu dipelajari olehnya.

MK atau nama sebenarnya Muhammad Hairi Amin berkata dia bersyukur rakan pelakon tidak lokek memberi tunjuk ajar kepadanya.

BACA: Pernah Nyatakan Niat Beri RM50k, MK K-Clique Jumpa Pakcik Hadi

Bergandingan dengan pelakon popular Mira Filzah, MK berkata dia terpaksa membuang sikap malunya dengan perempuan apatah lagi dia takut untuk bertentang mata dengan wanita.

“Saya ni pemalu, takut nak pandang mata perempuan. Kali pertama berdialog dengan Mira saya tak pandang mata dia sampailah Mira cakap tengoklah mata I,” katanya.

Dalam pada itu, penerbit drama tersebut iaitu Michael Ang berkata meskipun MK seorang penyanyi namun dia dapat memberikan lakonan yang baik.

“Benda biasa penyanyi jadi pelakon, pelakon jadi penyanyi. MK ada aura dan dia pun first time berlakon jadi kita tak harap sesuatu yang lebih.

“Tapi dari hari pertama sekarang MK banyak imporvement daripada footage saya tengok,” katanya.


Cik B Masih Tak Terima Iqbal, DSV Buat Solat Hajat Untuk Lembutkan Hati

Baru-baru ini, anak sulung kepada jutawatan kosmetik terkenal iaitu Cik B tidak bersetuju ibunya, Datuk Seri Vida untuk berkahwin dengan bekas pembantu peribadi, Ahmad Iqbal.

Menurut Vida, dia memahami situasi Cik B yang masih trauma dengan sejarah perkahwinannya terdahulu kerana bimbang ianya akan berulang lagi.

BACA: “Walau Dah Kenal Lama, Saya Tak Pernah Ambil RM1 Pun Duit DSV”

“Cik B sekarang masih dengan keputusan dia dan tak boleh terima lagi situasi ini tapi saya faham trauma yang dilalui.

“Sebenarnya Cik B ni seorang yang protective. Dia trauma dan takut sejarah silam saya berulang lagi. Kegagalan saya bersama suami sebelum ini pun berlaku depan mata dia,” katanya.

Dalam pada itu, Vida berkata bakal suaminya terasa hati dengan kenyataan Cik B yang beranggapan cerita perkahwinan mereka ini sebagai konten pemasaran.

“Kenyataan Cik B memang memberi tamparan hebat buat Iqbal untuk telan semua ini. Tapi saya tetap mendoakan dan buat yang terbaik buat Cik B dengan melakukan solat hajat dan sebagainya supaya dia tenang dan tidak memberontak.

“InsyaAllah satu hati nanti saya harap dia boleh terima kehadiran papa baru. Walaupun muda tapi matang dan boleh membantu saya capai kebahagiaan dunia dan akhirat,” katanya.


Zarina Anjoulie Tak Mengaku Salah Ambil Dadah

Pelakon sensasi, Zarina Anjoulie didakwa di Mahkamah Majistret Seremban hari ini atas pertuduhan menggunakan dadah jenis Methamphetamine, Jun lalu.

Bagaimanapun, Zarina mengaku tidak bersalah selepas pertuduhan dibacakan di hadapan Majistret, Mahyun Yusof.

BACA: Lama Tak Tayang Zoey, Zarina Anjoulie Nak Hubungan Lebih Private

Mengikut pertuduhan, Zarina didakwa menggunakan dadah jenis Methamphetamine dan air kencingnya didapati positif dadah jenis tersebut.

Pendakwaan dibuat mengikut Seksyen 15(1)(a) Akta Dadah Berbahaya 1952 yang membawa hukuman maksimum penjara dua tahun atau denda sehingga RM5,000 atau kedua-duanya.

Mahkamah menetapkan jaminan RM2,000 dan sebutan semula kes pada 24 September depan.

Terdahulu, pada 29 Jun lalu media melaporkan seorang selebriti wanita ditahan seleaps didapati positif dadah dalam serbuan di sebuah rumah di Kampung Chalet, Nilai.


“Saya Dulu Pun Jenis Solat Bersepah”

Sejak kebelakangan ini, pelakon berbadan sasa Zul Ariffin dilihat kerap bertemu dengan pendakwah terkenal, Ustaz Ebit Lew dan semakin mendekatkan diri mencari reda Ilahi.

Zul mengakui dia pernah lalai dan leka dalam menunaikan solat lima waktu. Ujarnya, dia memahami tentang kesukaran untuk cuba menjadi manusia yang lebih baik.

“Jaga solat dan insya-Allah, semua yang lain Allah akan jaga. Bagaimanapun, disiplin nak buat (tunai solat dan buat amalan baik) itu yang perlu terus dipelajari.

“Saya faham sebab sebelum ini pun, saya tergolong dalam kalangan orang yang bersepah solat. Saya faham kesukaran dan ujian untuk memulakan sesuatu terutama tiang agama. Itu belum perihal yang lain,” katanya.

Dalam pada itu, Zul berkata dia terus ingin mendalami ilmu agama namun dia tidak bermakna dia ingin bersara dalam dunia seni. Ujarnya, dia sayangkan kerjaya lakonannya dan sudah lama belajar agama secara senyap-senyap.

“Saya pergi majlis ilmu jumpa orang bijak agama atas dasar nak belajar. Nak amalkan ilmu atas diri sendiri itu yang mencabar tapi sekurang-kurangnya, saya berada di tempat (majlis ilmu) buatkan saya rasa lebih bagus daripada membazir waktu yang ada.

“Saya sayang kerjaya lakonan tapi pada masa sama, saya suka belajar tentang agama kita dan sebenarnya. Sudah lama saya belajar secara senyap-senyap cuma disebabkan ada orang berilmu ajak berkenalan, bagi saya, itu semua susunan Allah nak beri peluang saya kenal tambah ilmu dan pengalaman,” katanya.

Kata Zul lagi, dia berharap orang ramai mula menyedari perubahan dirinya untuk mendekatkan diri dengan agama akan turut bergerak ke jalan sama.

“Jadi, saya harap dengan tengok saya yang penuh dosa ini sedikit sebanyak orang di luar sana boleh usaha jadi lebih baik. Belajar perlahan-lahan. Kita semua manusia biasa yang nak belajar,” katanya.


Adam Corrie Islamkan 20 Saudara Baharu

Baru-baru ini, perkongsian video pelakon Adam Corrie di Instagram menjadi perhatian ramai memaparkan dirinya mengislamkan dua pasangan saudara baharu.

Menurut Adam, setakat ini dia sudah mengislamkan seramai 20 orang saudara baharu. Ujarnya, kebanyakan saudara baharu mendapat hidayah untuk memeluk Islam selepas mendengar azan.

“Saya baru sahaja mengislamkan seorang saudara baharu hari ini di Pertubuhan Kebajikan Islam Malaysia (Perkim). Menariknya cerita saudara baharu ini, dia seorang perempuan dan mengalami kemalangan pada 2007.

“Dia cerita kepada saya sebelum membulatkan tekad memeluk Islam, dia selalu bermimpi bertemu malaikat. Semua ini kehendak dan aturan Allah.

“Semuanya bermula dengan hanya satu direct messege (DM) menerusi media sosial dua minggu lalu. Alhamdulillah, seorang lagi saudara baharu kita dan sudah 20 orang telah mengucap syahadah. Sama-samalah kita bimbing mereka semua,” katanya.

Bercerita mengenai dua pasangan itu, Adam berkata pasangan pertama berketururan Cina dan yang kedua pula India. Kedua pasangan ingin berkahwin dan mahu terus mendalami agama Islam.

“Yang Cina perempuan, bakal suami seorang muallaf. Saya nasihatkan mereka, nak kahwin tiada masalah cuma kalau dah peluk Islam, jaga rukum Islam, belajar solat, mengaji dan sebagainya.

“Yang pasangan India, lepas mengucap dua khalimah syahadah, dia mereka menangis dan maklumkan masuk Islam sebab dapat ispirasi daripada kisah saya. Tapi, saya cakap hidayah milik Allah dan semuanya Dia yang susun,” ujarnya.

Adam Corrie memeluk Islam pada 13 Julai 2007 dan pernah menerima anugerah Tokoh Maal Hijrah peringkat negeri Selangor 2017.


“Muka Ayash Affan Macam Daddy Lah, Memang Special Sangat Hadiah Dari Ibu”

Selepas lebih sebulan menanti, pelawak popular Shuib memaklumkan akan melawat anak bongsunya, Ayash Affan di Hospital Canselor Tuanku Muhriz (HCTM), Universiti Kebangsaan Malaysia (UKM) hari ini.

Menerusi satu perkongsian di Insta story, Shuib meluahkan rasa syukur tidak terhingga dapat meluangkan masa 3 jam bersama anaknya itu.

Menurut Shuib anaknya itu berada dalam keadaan sihat dan berat sudah mencecah 2.6kg serta kuat menyusu. Katanya lagi, anak itu sama seperti wajahnya.

“Syukur Ayash sihat, berat dah 2.6kg, menyusu kuat dan comel sangat-sangat. Muka macam daddy la ibu. Memang special sangat hadiah dari ibu,” katanya.

Lebih sebak, Shuib mengatakan ianya hadiah sangat istimewa daripada arwah isterinya dan berharap Siti Sarah ada bersamanya dan anak mereka.

Terdahulu, Shuib berkongsikan Ayash sudah dikeluarkan dari inkubator dan sudah menunjukkan perkembangan yang sangat baik serta sudah mula minum susu ibu daripada sepupunya.


Diam-Diam Mas Idayu Kini Sudah Berhijab?

Perkongsian foto penyanyi dangdut terkenal, Mas Idayu menjadi perhatian ramai apabila dilihat tampil berhijab sekaligus mengundang persoalan netizen adakah dia sudah berhijrah.

Menerusi foto dikongsikan, penyanyi berusia 49 tahun itu dilihat tampil sopan serta berkongsikan posting memaparkan aktiviti hariannya.

BACA: 15 Tahun Menjanda, Mas Idayu Terbuka Hati Nak Kahwin Lagi

Dalam satu foto dikongsikan, Mas Idayu memuat naik gambarnya berhijab memaparkan aktiviti dine-in di salah sebuah restoran, pada 1 September lalu.

Rata-rata netizen memuji penampilan penyanyi itu yang dilihat sangat manis serta mendoakan agar penyanyi berkenaan agar terus istiqamah untuk berhijrah.

Malah, ada yang mengatakan Mas Idayu dilihat semakin muda apabila berhijab dan sejuk mata memandang melihat penampilannya itu.

Nampaknya semakin ramai selebriti wanita berhijrah ke arah lebih baik. Sama-sama kita doakan yang baik-baik dan semoga mereka kekal istiqamah dalam berhijab.


Syukur Dapat Job Pertama Selepas PKP, Amir Raja Lawak Terpaksa Tutup Kedai

Kembali menjalani aktiviti penggambaran seperti biasa, pelakon dan pelawak Amir Raja Lawak berkata dia serba salah apabila terpaksa menutup gerai menjual minuman sementara waktu.

Ujarnya, dia bercuti berniaga mulai esok memandangkan tidak akan mempunyai masa untuk membancuh sendiri air minuman dijualnya itu.

BACA: Amir Raja Lawak Syukur Bisnes Air Jagung Bantu Orang Cari Duit

“Rasa serba salah juga nak cuti sebab bila saya ‘update’ akan cuti, ramai pelanggan datang tanya bila hari terakhir berniaga. Ada yang beli lebih dari kebiasaan.

“Mereka (pelanggan) pun ada minta saya bagi orang lain jaga gerai sebab senang nak datang beli nanti. Saya tak boleh buat apa sebab air minuman itu saya yang bancuh sendiri.

“Saya ada dua pekerja, seorang jaga gerai dan seorang lagi tolong bancuh. Sebelum ini pun, yang tolong saya niaga adalah kawan kru penggambaran dan dia pun akan start ‘shooting’ cerita sama sekali dengan saya,” katanya.

Bakal menjalani penggambaran di Kota Bharu, Kelantan, Amir berkata dia mahu mengambil peluang untuk luangkan masa bersama keluarganya di sana.

“Saya syukur alhamdulillah sangat-sangat sebab memang rindu dengan suasana penggambaran. Untuk ‘job’ pertama selepas Perintah Kawalan Pergerakan (PKP) 3.0 ini, saya akan jayakan supertele bertajuk Hantu Mok Joh.

“Kebetulan lokasinya juga adalah di Kota Bharu. Alang-alang itu, saya terus balik tidur di rumah keluarga untuk lepas rindu, lagipun sudah lama tak balik ke kampung,” katanya.

Merancang untuk menutup perniagaan air minumannya selama sebulan, Amir berkata ada kemungkinan ianya akan berlanjutan jika menerima banyak tawaran.

Saya pasti merindui suasana berniaga dan pelanggan. Tapi, saya mungkin akan sambung cuti berniaga lagi memandangkan saya pun ada juga ejen minuman itu di Seksyen 4, Bangi.

“Pelanggan boleh ke tempat dia juga kalau teringin nak minum air jualan saya. Yang meniaga di sana itu pun adalah Azul iaitu pemain dram kumpulan Stings selepas tahun lalu dia menjadi ejen saya,” katanya.


“Saya Artis Yang Baca Komen, Jangan Cuba-Cuba Tabur Fitnah”

Meskipun isu pembahagian harta peninggalan abangnya, Allahyarham Abam Bocey sudah pun selesai, namun pelawak Ali Puteh masih lagi menerima komen negatif daripada netizen.

Namun, baru-baru ini Ali sekali lagi difitnah menggunakan duit arwah Abam apabila memuat naik gambar di kebun durian. Kesal dengan tuduhan tersebut, Ali meminta individu berkenaan serta bukti jika ianya benar.

BACA: Kes Saman Nor Hidayah Bermula, Ali Puteh Sedia Pertahan Maruah Keluarga

“Orang kata saya seronok guna duit arwah abang, di mana logiknya itu? Mereka yang cakap itu ada bukti tak? Saya pelik dengan netizen sekarang, terlalu mudah menulis ikut rasa dalam media sosial dan gemar mencari masalah.

“Mana mereka tahu saya guna duit arwah? Saya tak tipu, memang saya cari individu yang lemparkan fitnah itu. Saya berjaya dapat nombor telefonnya dan apabila dihubungi , tiba-tiba dia kata nombor telefon itu untuk urusan bisnes dan milik saudaranya.

“Bila saya tekankan untuk berjumpa, seolah berdalih. Saya tak minta banyak, cuma nak minta orang yang lempar fitnah sebegini sertakan bukti, kalau betul apa yang mereka tuduh itulah,” katanya.

Kata Ali lagi, tiada siapa mahukan dirinya terpalit dengan kontroversi. Namun sehingga kini dia masih menerima komen negatif dan anaknya juga turut dicaci.

“Sejak arwah Abam meninggal, sampai ke hari ini saya masih menerima mesej atau komen negatif yang menghina, mencaci dan menuduh saya begitu dan begini. Setiap hari! Sampaikan anak saya yang baru lahir sebelum ini pun orang caci.

“Sebab itulah saya dah tak kongsikan lagi gambar anak, isteri dan keluarga dalam media sosial. Nanti akan ada sahaja orang caci. Isteri saya yang kini sedang mengandung enam bulan pun saya tak kongsikan hal itu,” katanya.

Ali berkata dia sudah berdepan dengan individu yang melemparkan tuduhan kepadanya, namun apabila bersemuka ada sahaja alasan. Ali turut memberi amaran bahawa dia membaca komen setiap netizen.

“Bila ajak bersemuka, minta bukti. Bila saya nak saman, eh, tiba-tiba macam-macam alasan dan cerita sedih keluar. Akaun media sosial kena sabotajlah, digodamlah, dia orang susahlah, stres akibat Perintah Kawalan Pergerakan (PKP), mengarut!

“Semasa mereka menulis dan menyebarkannya, tak pula fikir semua itu? Kalau artis lain bolehlah mereka buat macam itu sebab ada yang jenis tak baca komen dan tak kisah.

“Maaf, saya artis yang baca komen dan akan cari setiap orang yang cuba mencipta masalah dengan saya. Jadi jangan cuba-cuba tabur fitnah tak berasas,” katanya.


“Walau Dah Kenal Lama, Saya Tak Pernah Ambil RM1 Pun Duit DSV”

Sempena ulang tahun kelahirannya yang ke-27, bekas pembantu peribadi Datuk Seri Vida iaitu Ahmad Iqbal menerima kejutan daripada jutawan kosmetik itu.

Menerusi video dikongsikan, Iqbal dilihat sebak dan tidak dapat berkata-kata dengan kejutan berkenaan. Lebih menyentuh hati, Iqbal berkata sejak dari awal perkenalan dia berharap dapat menjaga Vida.

BACA: Cik B Tak Setuju DSV Kahwin, Dedah Selalu Gaduh Dengan Iqbal

“Sejak dari awal kenal DSV, saya harap dapat menjaga dia sampai bila-bila. Walau saya kenal lama, saya tak pernah ambil seringgit pun duit DSV tanpa pengetahuan.

“Saya janji, saya akan jaga anak kita, Cik B dan Kacak sampai bila-bila. Sampai mereka besar, sampai mereka berjaya. Terima kasih bagi kebaikan kepada saya, banyak mengalah dengan saya.

Dalam pada itu, Iqbal berkata Vida banyak mematangkan dirinya serta mengharapkan perkahwinan mereka yang akan dibina tidak lama lagi akan diberkati

“Saya banyak perkara tak matang, DS yang mematangkan saya. Saya nak perkahwinan yang berkat sampai hujung nyawa,” katanya.

Terdahulu, Vida memaklumkan bakal berkahwin dengan Iqbal pada Disember ini, namun dia belum keberanian untuk berbincang mengenai hal perkahwinannya dengan anak-anak terutamanya dengan Cik B.

Bagaimanapun, menerusi Melodi semalam, Cik B mengakui tidak bersetuju untuk ibunya berkahwin lagi serta mempunyai hubungan kurang baik dengan Iqbal.


Lebih Sebulan Menanti, Shuib Jumpa Ayash Affan Hari ini

Menerusi perkongsian di Insta Story, pelawak Shuib memaklumkan berita gembira apabila dia dibenarkan untuk bertemu dengan anak bongsunya, Ayash Affan di Hospital Canselor Tuanku Muhriz (HCTM), Universiti Kebangsaan Malaysia (UKM) hari ini.

Shuib meluahkan rasa syukur apabila menerima perkhabaran itu pada hari ulang tahun kelahirannya ke-37 semalam dan akhirnya dapat memegang anaknya itu.

“Alhamdulillah di hari kelahiran Allah hadiahkan berita gembira. Esok (hari ini) dah boleh ke hospital tengok Ayash. Esok juga akan jadi hari pertama melihat dan menyentuh Ayash.

Bagaimanapun menerusi entri itu, Shuib tidak berkongsikan lebih lanjut sama ada anak bongsunya dibenarkan pulang hari ini ataupun sebaliknya.

Terdahulu, Shuib berkongsikan Ayash sudah dikeluarkan dari inkubator dan sudah menunjukkan perkembangan yang sangat baik serta sudah mula minum susu ibu daripada sepupunya.


Fatin Afeefa Idamkan Suami Yang Tak Kedekut Dengan Isteri

Hampir empat tahun bergelar ibu tunggal, pelakon Fatin Afeefa tidak pernah hidup kesunyian meskipun tiada insan bergelar suami disisi.

Fatin mengakui banyak lelaki cuba mendekati namun dia menolak kerana belum bersedia lagi untuk menerima kehadiran lelaki dalam hidupnya.

“Saya selesa hidup sendirian. Saya boleh fokus dengan kerjaya di samping membesarkan dua cahaya mata. Walaupun ramai beranggapan hidup saya sunyi tanpa suami, namun hakikatnya, saya tidak sempat sunyi.

“Bohonglah jika dikatakan tiada lelaki cuba mendekati, tetapi saya banyak menolak. Saya tidak bersedia untuk menerima kehadiran lelaki dalam hidup.

“Bukanlah serik, tetapi saya lebih selesa kehidupan bebas yang dilalui. Jika berkahwin, seterusnya melahirkan anak, bagaimana saya mahu fokus terhadap kerjaya lakonan yang baru kembali semula,” katanya.

Dalam pada itu, Fatin berkata andai bertemu jodoh lagi, dia mahukan lelaki yang tidak berkira atau pun kedekit dengan isteri.

“Jika ada lelaki yang ingin menjadikan saya calon isteri, dia perlu menepati ciri-ciri diharapkan. Paling penting, bukan lelaki yang kedekut dengan isteri.

“Kalau terlalu berkira, maknanya ‘good bye’. Saya juga bukannya wanita materialistik. Apa yang saya harapkan adalah limpahan kasih sayang daripada seorang suami,” katanya.


Cik B Tak Setuju DSV Kahwin, Dedah Selalu Gaduh Dengan Iqbal

Bakal menamatkan zaman janda dengan bekas pembantu peribadinya, Ahmad Iqbal, jutawan kosmetik, Datuk Seri Vida berkata dia serius untuk berkahwin dan mungkin jodohnya sudah sampai.

Bagaimanapun, Vida berkata dia belum berani untuk memberitahu Cik B mengenai perkata itu. Menerusi temubual bersama Melodi yang disiarkan tengah hari tadi, Cik B berkata dia tidak setuju dengan keputusan ibunya untuk berkahwin lagi.

BACA: Nak Nikah Disember Ini, DSV Belum Berani Beritahu Cik B

“Saya deep down saya sangat kurang setuju. Mama umurnya pun dah tua, abang Iqbal baru umur 25. Macam mana abang Iqbal umur 25 suka orang tua. Mesti ada sebab. Macam saya memang sangat tak setuju mama dia nak anak lagi. Cukuplah saya dengan Kacak. Mama ni bila dia bercinta, dia macam cinta buta.

“Ya betul disebabkan faktor usia saya tidak merestui. Dan kalau mama dijodohkan dengan orang yang tua, sepadan umur, tak kisah what gonna be happen sebab mama tak suka orang tua. Mama memang suka orang muda juga,” katanya.

Dalam pada itu, Cik B mendedahkan dia dan Iqbal tidak mempunyai hubungan yang baik dan sering kali bergaduh. Malah, hubungan mereka sangat renggang.

“Saya dengan abang Iqbal ni memang tak ngam. Saya selalu gaduh dengan dia. Gaduh tu bukan gaduh biasa biasa. Saya gaduh dengan dia memang luar biasa.

“Hubungan kami memang sangat renggang. Saya tak nak komen banyak, sebab banyak saya nak cakap tapi saya biarlah pada diri saya sendiri,” katanya.

Kata Cik B lagi, pada awalnya dia menyangkakan kontroversi perkahwinan ibunya itu hanya marketing semata-mata tetapi tidak sangka ianya serius. Namun, jika sudah ditakdirkan jodoh mereka, dia berharap ibunya gembira.

“Sebenarnya saya ingatkan marketing tapi nampak macam betul betul pulak. Ya Allah takutnya tapi harap-harapnya memang marketing lah. Saya pun macam tak nak lah ada ayah baru. Saya pun dah cukup dah ada 5 ayah.

“Kalau jodoh mama dengan abang Iqbal saya harapkan mama happy, ikutlah mama nak buat apa. Saya memang taknak mama kahwin dengan abang Iqbal,” katanya.

Diakhir temubual itu, Cik B sempat menitipkan pesanan buat ibunya supaya supaya menilai dahulu niat mana-mana lelaki yang mendekati dirinya sama ada kerana cinta atau sebaliknya.


Terbawa-bawa Karakter, Ellie Suriaty Tergigit Kuat Sangat Sampai Dapat Love Bite

Melakonkan watak Hantu Kum Kum dalam siri terbaru Malaysia Ghost Stories, pelakon Ellie Suriaty mengakui telah tergigit leher seorang pelakon wanita sehingga menyebabkan lebam.

Menurut Ellie, gigitannya itu tidak sengaja sehingga menyebabkan leher pelakon itu lebam seakan-akan kesan gigitan cinta.

BACA: Amal Makanan Sunnah, Ellie Suriaty Hormat Keputusan Anak Tolak Vaskin

“Saya puji produksi mencari watak mangsa kepada Kum Kum sebab memang ambil pelakon remaja. Pengalaman saya, tergigit kuat sangat sampai dapat love bite. Saya terbawa-bawa dengan karakter.

“Dari pemainan watak, ada pemujaan dan sebagainya. Jadi saya ada apply teknikaliti dari seni persembahan teater dalam presentation watak itu, dimana dia ada muntahkan darah yang disedut secara terbalik.

“Memang menarik untuk penonton televisyen. Apapun saya memang seronok melakukan watak ini,” katanya.

Dalam pada itu, Ellie mengakui meskipun pernah mengarah cerita hantu namun dia seorang yang penakut sehingga perlu memastikan dirinya sentiasa bersama dengan kru produksi.

“Saya penakut walaupun pernah mengarah cerita hantu. Kadang-kadang kalau tulis skrip cerita hantu bila tengah malam dengar anjing menyalak saya akan terus berhenti.

“Malah ketika penggambaran telefilem 44 Hari Bangkitnya Pocong, saya pernah ditinggalkan bersendirian dengan pakaian pocong.

“Ketika itu pula kru kamera kehabisan bateri, lagilah pula saya sendirian dan tak boleh bergerak. Waktu tu ada dengar ada cik poti sahut menyahut dan saya pula terikat dengan pakaian pocong tak boleh bergerak,” katanya.

Hantu Kum Kum merupakan salah satu daripada naskah drama siri Malaysian Ghost Stories terbitan Arie Zaharie Productions. Drama terbabit menjalani penggambaran pada tempoh PKPB sebelum ini Kelang, Selangor.


Suara Makin Sedap, Nabila Razali Dipuji Netizen

Meskipun berdepan pengalaman perit apabila terkucil di Anugerah Juara Lagu 35 (AJL35) dikritik teruk, namun ia tidak mematahkan semangat Nabila Razali untuk terus menyanyi.

Baru-baru ini, Nabila ada memuat naik video menyanyikan lagu berjudul Reckless dendangan Madison Beer. Mendengarkan nyanyiannya itu, suara Nabila tidaklah seteruk seperti diperkatakan ramai.

BACA: Nabila Razali Dah Tak Gedik, Suntik Dos Kedua Tak Bawa Patung Dinosaur

Rata-rata netizen memuji suara Nabila semakin sedap dan vokalnya juga semakin baik. Malah, ada memberikan sokongan kepada Nabila supaya meneruskan kerjayanya sebagai penyanyi.

Tidak kurang juga ada yang berpendapat vokal Nabila kini semakin baik seperti penyanyi hebat yang lain. Semoga Nabila terus maju jaya dalam bidang nyanyian dan menjadikan segala kritikan sebagai penguat untuk terus berjaya.


Peminat Mula Pakai Stoking Kerana Nana Mahazan

Bulan lalu, ramai selebriti wanita membuat keputusan untuk berhijrah termasuk penyanyi dan pengacara Nana Mahazan apabila tampil berhijab.

Perubahan Nana itu turut mendapat respon positif daripada peminatnya yang mendedahkan sudah mula mengenakan stoking kerana pengacara itu.

Bagaimanapun, Nana berkata sebaiknya jika peminat tersebut melakukan kebaikan atau perubahan kerana Allah dan bukan kerana dirinya yang naif dalam hal agama.

“Jangan buat sebab saya, tapi Allah. Kalau bab pakai stoking, tanyalah orang yang lebih arif. Jangan tanya saya yang sangat naif dalam bab agama.

“Saya bukan orang yang betul untuk kalian tanya. Tapi kalau awak pakai stoking sebab tengok saya, alhamdulillah,” katanya.

Menerusi sesi IG Live, Nana berkata dia sangat terharu apabila ramai yang mendoakan kebaikan buat dirinya sejak mula berhijab. Namun, dia mengakui ada kalanya dia tidak layak menerima pujian tersebut.

“Segala pujian itu cuma untuk Allah. Saya masih Nana yang dulu. Saya cuma nak jadi lebih baik dari segi penampilan. Sebab penampilan ini satu perkara yang saya sedang bergelut. Tapi tak perlu cerita lanjut kepada orang.

“Ini semua proses saya dan saya amat bersyukur. Tuhan beri rasa itu. Bila bertaubat dan lalui saat itu, saya rasa manis dan nikmat,” katanya.


Zul Ariffin Tarik Diri Dari Anugerah Bintang Popular

Menerusi satu perkongsian di Instagram sebentar tadi, pelakon Zul Ariffin mengumumkan pengunduran dirinya daripada sebarang pencalonan Anugerah Bintang Popular Berita Harian ke-34.

Dalam entri tersebut, Zul memberitahu dia sudah pun menghubungi pihak penganjur mengenai perkara itu serta mengucapkan selamat maju jaya buat semua calon.

“Kepada semua peminat yang sentiasa menyokong kerjaya saya, Alhmdulillah. Sini saya nak beritahu dan umumkan saya sudah tarik diri daripada semua pencalonan ABPBH34 serta sudah menghubungi pihak BH,” katanya.

Semenetara itu menerusi satu perkongsian di Insta Story, Zul menjelaskan dia menarik diri bukan kerana ingin bersara dari dunia hiburan.

“Jangan risau, saya bukan bersara daripada berlakon, atau berhijrah. Buat masa sekarang saya hanya ingin menjadi insan yang lebih baik,” katanya.

Sejak kebelakangan ini, Zul dilihat kerap bertemu dengan pendakwah terkenal, Ustaz Ebit Lew. Malah, sebelum ini Zul meluahkan rasa hatinya yang turut terkesan dengan pandemik melanda negara.


“Ya, Memang Saya Digugurkan Dari Drama 100 Episod”

Sejak beberapa hari lalu hangat diperkatakan apabila Rita Rudaini mendedahkan ada rakan industri cuba memfitnahnya mengatakan dia sedang menjalani penggambaran sedangkan belum mengambil vaksin.

Tidak melatah dengan fitnah itu, Rita berkata percaya bahawa rezeki di tangan Allah dan tidak kisah meskipun digugurkan dari senarai melakonkan drama 100 episod.

BACA: Rita Rudaini Tak Kisah Tak Dapat Job Kerana Tak Vaksin

Susulan itu, Rita mengakui digugurkan oleh salah satu produksi sekaligus menjawab persoalan ramai mengenai kesahihan berkenaan berita digugurkan dari drama 100 episod.

Menurut Rita, dia mengakui digugurkan oleh salah satu produksi yang kuat mempromosikan vaksin di media sosial. Bagaimanapun, dia tidak kisah kerana Allah ada bersamanya.

“Ye memang saya digugurkan untuk 100 episod oleh satu production yang kuat promote vaksin 24/7 di media sosial kerana saya belum vaksin…takpe, bila saya mudahkan kerja mereka, moga Allah mudahkan kerja saya,” tulisnya.

Terdahulu, Rita berkata dia tidak kisah jika tidak mendapat job atau namanya digugurkan daripada mana-mana produksi disebabkan tidak mahu menerima vaksin kerana dia percaya dengan rezeki Tuhan.


Janna Nick Bengang Diejek Sakit Mental

Pelakon Janna Nick meluahkan rasa terkilan apabila isu sakit mental dijadikan bahan gurauan. Menerusi perkongsian di Insta Story, Janna meminta netizen tidak keterlaluan melemparkan komen.

Kata Janna lagi, meskipun dia bergelar selebriti namun dia juga tetap manusia biasa yang mempunyai hati dan perasaan. Lebih kesal apabila netizen sahaja boleh berkata apa sahaja, namun tidak bagi artis.

“Kenyataan sekarang ni, jadi artis saja tak boleh nak cakap benda yang salah, jadi netizen semua benda boleh cakap, semua benda boleh ulas, kita ni payah ada perasaan.

“Kadang-kadang tak faham macam mana boleh ada manusia pergi ke akaun orang, gigih komen benda-benda teruk nak menyakitkan hati orang lain.

“Saya pun pengguna media sosial, tapi tak ada la sampai pergi akaun orang rasa nak komen dan kritik. Tak suka abaikan sahaja. Tolonglah ada sikit sifat kemanusiaan dalam diri korang,” katanya.

Sebelum ini, Janna ada memuat naik komen netizen yang mengejeknya orang sakit mental. Ujarnya lagi, dia berkongsikan mengenai bipolar dihidapinya supaya masyarakat ambil peduli tentang bahaya penyakit itu.

“Sebab tu aku beritahu masyarakat dulu aku ni ada bipolar, bukan sebab nak perhatian tapi sebab nak beritahu orang yang nampak happy dan gelak-gelak pun boleh ada mental illness,” katanya.


Bebas Covid-19, Aishah Melompat Gembira Keluar Hospital

Selepas 12 hari di hospital, penyanyi Aishah berkongsikan berita gembira apabila dia sudah pun boleh pulang ke rumah dan bebas daripada Covid-19.

Menerusi satu perkongsian di Instagram, Aishah meluahkan rasa syukur dan mengucapkan terima kasih kepada mereka yang menitipkan doa buat dirinya.

“Alhamdullilah, tak tahu nak cakap macam mana bersyukurnya, hari yang dinanti-nantikan. Dapat balik rumah, syukurnya. Terima kasih kepada semua yang mendoakan. Sekarang, doakan juga untuk proses kesembuhan saya okay,” katanya.

Dalam pada itu, Aishah turut memuat naik gambar kenangan bersama jururawat yang menjaganya sepanjang berada di hospital serta mengucapkan terima kasih.

Terdahulu, Aishah di masukkan ke hospital Ampang pada 30 Ogos lalu selepas disahkan positif Covid-19 berikutan mengalami simptom demam panas dan semput. Selepas beberapa hari hospital, Aishah memaklumkan oksigennya menurun selepas cuba membuka alat pernafasan.


Vivy Yusof Terharu Koleksi Tudung Monopoly RM550 Habis Terjual

Sebut sahaja nama Datin Vivy Yusof, sememangnya pengasas jenama tudung terkenal dUCk Scarf itu antara usahawan yang sering menjadi tumpuan ramai.

Baru-baru ini, jenama tudungnya iaitu dUCk Scarf melancarkan koleksi terbaru berkolaborasi dengan maianan popular dunia Monopoly.

Menerusi satu perkongsian di Instagram, Vivy meluahkan rasa terharu apabila koleksi tudung tersebut dan set koleksi berkenaan habis terjual dalam satu malam sahaja.

“Saya harap saya dapat repost semua orang punya Monopoly post. Hati saya rasa sangat penuh. Kesemua habis terjual, dari set mainan hingga ke skarf dan beg. DALAM SATU MALAM.

“Ianya sangat mengejutkan. Malah pihak Monopoly juga terkejut dengan permintaan luar biasa. DALAM SATU MALAM. Alhamdulillah. @theduckgroup” tulisnya.

Difahamkan untuk set Monopoly X dUCK Shawl atau Square dijual dengan harga RM550. Untuk koleksi tudung sahaja dijual pada harga RM250 sehelai.

Buat masa ini semuanya sudah habis terjual, siapa yang belum berkesempatan untuk mendapatkannya boleh tunggu untuk restock semula.


Sharnaaz Mohon Maaf, Caprice Akui Terlebih Emosi

Sejak petang tadi hangat diperkatakan kemelut antara pelakon Sharnaaz Ahmad dan penyanyi rap, Caprice sehingga keduanya berbalas sindiran di media sosial.

Enggan memanjangkan isu tersebut, Sharnaaz tampil menyelesaikan salah faham tersebut dengan memohon maaf secara terbuka kepada Caprice.

“Sejak pagi tadi, semua netizen tahu yang aku ada isu dengan Caprice. Insya-Allah aku dan Caprice akan selesaikan secara elok.

“Aku rasa secara peribadi apa gurauan dari Jordan sampai sekarang, mungkin agak keterlaluan. Aku sebagai orang yang lebih matang, aku mohon maaf,” katanya.

Video dikongsikan Sharnaaz itu dimuat naik semula oleh Caprice yang menerima permohonan maaf tersebut serta turut sama memohon maaf. Caprice turut berkata selepas selesai habis kuarantin dia mengajak Sharnaaz untuk lepak minum bersama-sama.

“Selamat datang ke Damansara Sharnaaz Ahmad, pihak kita terima permohon maaf tersebut dan Caprice pun kalau lebih-lebih tadi apologize sebab kita pon tak lunch lagi.. lapar… insyaAllah selepas quarantine caprice akan sampai @cilikampunghartamas dan minum sama2.,” tulisnya.

Sejak semalam, hangat diperkatakan mengenai IG Live Sharnaaz dan Shukri Yahya membuatkan netizen terhibur apabila Sharnaaz menggunakan filter seperti pak arab.

Malah, Sharnaaz juga seolah meniru percakapan seorang penyanyi rap yang baru sahaja pulang dari Jordan. Susulan itu, Caprice memuat naik satu entri membalas sindiran tersebut dengan menyifatkan Sharnaaz seperti ‘sotong’.


15 Tahun Kahwin, Suhaimi Saad Sentiasa Angau Dengan Ina Naim

Sebut saja nama penyanyi Suhaimi Saad pasti ramai tahu bahawa bekas anggota kumpulan nasyid In Team itu sering mencetuskan kontroversi kerana pendirian anti vaksin.

Bagaimanapun, baru-baru ini perkongsiannya di Facebook memuji dan menghargai isterinya, Ina Naim. Menurut Suhaimi Ina mempunyai banyak kelebihan antaranya setia, penyabar dan cantik.

BACA: Kerap Kongsi Pasal Vaksin, IG Suhaimi Saad Disekat 30 Hari

Kata Suhaimi lagi, isterinya itu tetap cantik walaupun sedang marah, mempunyai kesabaran tinggi dan seorang yang sangat setia.

Sudah 15 tahun berkahwin, Suhaimi berkata hubungan mereka suami isteri masih romantis di dalam dan luar rumah serta sentiasa solat berjemaah.

Perkongsian Suhaimi Saad itu mendapat pelbagai reaksi daripada netizen yang mendoakan agar rumah tangga pasangan itu kekal bahagia. Untungnya Ina dapat suami yang sentiasa menghargai dan memuji pasangan.


“Seluar Saya Warna Merah Jambu, Bukan Warna Kulit”

Sejak semalam hangat diperkatakan apabila pelakon Ruhainies dikecam susulan videonya menari sakan dengan pekerja penghantar barang apabila dilihat terlalu seksi seperti tidak memakai seluar.

Ia berikutan warna keluar ketat yang dipakainya hampir sama dengan warna kulit. Bagaimanapun, Ruhainies menjelaskan suntingan video membuatkan ia kelihatan seksi.

“Sebenarnya warna seluar saya tu merah jambu… bukanlah warna kulit. Mungkin disebabkan suntingan video itu terang sehingga menampakkan warna seluar berbeza.

“Saya pun bukanlah seorang yang gemar berpakaian seksi. Bagi saya kalau orang melihat secara negatif, jadila negatif,” katanya.

Difahamkan, video berkenaan telah pun difaham selepas menerima kecaman netizen. Dalam pada itu, Ruhainies memohon maaf kepada pihak yang kurang senang dengan video tersebut.

“Saya minta maaf sekiranya perkongsian video itu membuatkan segelintir pihak berada kurang selesa. Insya-Allah selepas ini saya akan lebih peka dalam pemakaian.

“Saya tak marah malah menerima semua teguran dan nasihat yang baik-baik untuk saya. Cuma, janganlah guna bahasa kesat atau kasar apabila ingin menegur,” katanya.


Caprice Balas Sindiran, Sharnaaz Ajak Bersemuka

Sejak semalam hangat diperkatakan mengenai IG Live pelakon Sharnaaz Ahmad dan Shukri Yahya membuatkan netizen terjibur apabila Sharnaaz menggunakan filter seperti pak arab.

Malah, Sharnaaz juga seolah meniru percakapan seorang penyanyi rap yang baru sahaja pulang dari Jordan. Susulan itu, Caprice memuat naik satu entri membalas sindiran tersebut.

BACA: Ucap Birthday Untuk Anak, Sharnaaz Terima Pujian Dari Bekas Isteri

Caprice turut menyifatkan Sharnaaz seperti ‘sotong’ dimana sebelum ini pelakon itu pernah melakonkan drama Suamiku Encik Sotong dan mengajak untuk bersemuka.

Sedar namanya disebut Caprice di Instaram, Sharnaaz memuat naik perkongsian di Insta Story menyabut cabaran penyanyi rap itu untuk bersemuka.

Sharnaaz turut memerli Caprice mendakwa beliau membawa panji Islam tetapi takut dengan jarum. Sharnaaz turut menujukkan perkongsian telah menghubungi Caprice serta berkongsikan lokasi dimana dia berada sekarang.

Sementara itu, menerusi satu perkongsian di Insta Story, Caprice memuat naik mesej daripada pengikutnya yang kurang senang dengan Sharnaaz yang asyik mengutuk orang tetapi apabila kena pada diri sendiri pasti akan melenting.

Caprice berkata dia menyangkakan selama ini Sharnaaz adalah rakannya dan tetap sabar meskipun sudah beberapa kali diperli. Ujarnya, dia tidak sabar untuk selesai kuarantin untuk selesaikan hal tersebut.


DSV Menangis Sebak, Perkahwinan Tak Direstui Anak?

Sejak minggu lalu hangat diperkatakan mengenai kisah cinta jutawan kosmetik Datuk Seri Vida dengan pembantu peribadinya, Ahmad Iqbal dan bakal bernikah pada Disember ini.

Semalam, Vida ada membuat IG Live memohon doa agar anak perempuannya, Cik B dilembutkan hati untuk menerima segala keputusan.

BACA: Iqbal Tak Sabar Nak Kahwin Dengan DSV, Risau Cik B Diam Diri

“Cik B perlukan masa, you guys boleh tolong tak, minta tolong doa. Doa saya ni ibu memang lah In Shaa Allah makbul tapi nak makbul cepat supaya lembut hati Cik B dalam semua urusan,” katanya.

Menerusi IG Live itu, Vida dilihat mengalirkan air mata dan sebak apabila bercakap mengenai Cik B yang sentiasa mahukan yang terbaik buat anaknya itu.

Perkongsian tersebut mendapat pelbagai reaksi daripada netizen yang turut meminta agar diberi masa kepada Cik B. Kata netizen lagi, Cik B sentiasa menyokong ibunya namun bimbang jika dikecewakan lagi.

Terdahulu, Vida berkata dia belum mempunyai keberanian untuk berbincang mengenai hal perkahwinannya dengan anak-anak terutamanya dengan Cik B.


Aliff Aziz Rindu Sangat Nak Sertai Tabligh Lagi

Sebut saja nama Aliff Aziz, sebelum ini pelakon dan penyanyi sememangnya tidak pernah lekang dengan cerita kontroversi.

Siapa sangka penyanyi lagu Sayang Sayang ini akhirnya diberi hidayah apabila ditunjukkan jalan untuk mendekatkan diri kepada Allah apabila menyertai jemaah tabligh.

Baru-baru ini, Aliff meluahkan rasa rindu untuk kembali mendalami ilmu agama bersama jemaah tabligh seperti yang pernah disertainya sebelum ini.

Kata Aliff lagi, dia berharap agar diberi kesempatan oleh Allah untuk terus mengejar ilmu agama dan berdakwah sehingga ke akhir hayat.

“Rindu suasana ni, semoga Allah izinkan dan memilih lagi untuk keluar di jalanNya lagi dan lagi, hingga kami tiada lagi. Kami belajar korban-korban dan dijalanMu Ya Allah.

“Dengan harapan Kau pandanglah kami dengan pandangan rahmat dan kasih sayangMu. Allahuma Ameen,” tulisnya.

Menerusi enrti tersebut, Aliff turut memuat naik foto ketika menyertai aktiviti dakwah bersama jemaah tabligh bersama rakan artis Zahiril Adzim.